text: οικονομικών επιστημών των κρατών μελών της Κοινότητας.2. Το πρόγραμμα τίθεται σε εφαρμογή με τη βοήθεια:- υποτροφιών, ερευνητικών ενισχύσεων, επιχορηγήσεων σε πολυεθνικά δίκτυα ή σχέδια ερευνώνκαι- ενισχύσεων για επιμορφωτικούς κύκλους μαθημάτων υψηλού επιπέδου, που οργανώνονται σε συνεργασία με τις ενδιαφερόμενες επιστημονικές κοινότητες, καθώς και διευκολύνσεων για την πραγματοποίηση ερευνών και μελετών και για την πρόσβαση σε τράπεζες δεδομένων.3. Λαμβάνονται υπόψη οι αιτήσεις για χρηματοδοτική στήριξη που υποβάλλουν μεμονωμένα άτομα ή ιδρύματα και που ανταποκρίνονται στα ακόλουθα κριτήρια:α) υψηλό επιστημονικό επίπεδο 7β)πολυεθνικός ευρωπαϊκός προσανατολισμός (διεθνική συνεργασία ή δραστηριότητες εκτός της χώρας καταγωγής) 7γ)ευρωπαϊκό ενδιαφέρον του περιεχομένου της έρευνας, είτε από πλευράς γενικής επιστημονικής εντέλειας είτε από πλευράς εφαρμοσμένου αναλυτικού περιεχομένου.ιΟταν το επιστημονικό και τεχνικό επίπεδο των μελετών κρίνεται ισοδύναμο, θα δίδεται ιδιαίτερη σημασία σε σχέδια που είναι σε θέση να μειώσουν τις ανισότητες μεταξύ των κρατών ως προς την επιστημονική και τεχνική ανάπτυξη και να συμβάλουν έτσι στην οικονομική και κοινωνική συνοχή της Ευρωπαϊκής Κοινότητας.4. Τα θέματα της έρευνας είναι μεταξύ άλλων:i) το κοινοτικό πρόγραμμα της εσωτερικής αγοράς και θέματα μικροοικονομικής ανάλυσης, συμπεριλαμβανομένης της οργάνωσης στο βιομηχανικό τομέα και της οικονομίας των κανονιστικών ρυθμίσεων (π.χ. πρότυπα) 7ii) τα οικονομικά της ευρωπαϊκής ολοκλήρωσης, όπου περιλαμβάνονται και τα ενδοευρωπαϊκά προβλήματα των περιφερειακών σχέσεων Βορρά-Νότου 7iii) οι καθοριστικοί παράγοντες της οικονομικής ανάπτυξης της Δυτικής Ευρώπης, όπου περιλαμβάνονται οι δυναμικοί παράγοντες όπως η προηγμένη τεχνολογία και η καινοτομία, και οι σχετικοί περιορισμοί όπως η ανάγκη σεβασμού του περιβάλλοντος 7iv) τα προβλήματα συστηματικού χαρακτήρα στο νομισματικό τομέα και ο συντονισμός της μακροοικονομικής και φορολογικής πολιτικής 7v) τα προβλήματα εμπορικής πολιτικής και ο ρόλος της Δυτικής Ευρώπης στο διεθνή καταμερισμό εργασίας 7vi) τα προβλήματα της απασχόλησης, της υγείας και της κοινωνικής πολιτικής, τα οποία έχουν αρκετά διαφορετικά χαρακτηριστικά στη Δυτική Ευρώπη συγκρινόμενα με τις Ηνωμένες Πολιτείες και την Ιαπωνίακαιvii) τα προβλήματα μεθοδολογίας ή ανάπτυξης μοντέλων σχετικά με τα ανωτέρω θέματα ή άλλα θέματα βασικού ενδιαφέροντος, η διαμόρφωση στατιστικών κατηγοριών και κατάλληλων τεχνικών, κοινωνικών και οικονομικών δεικτών, καθώς επίσης και οικονομικών μοντέλων μεγαλύτερης ακρίβειας.ΠΑΡΑΡΤΗΜΑ Β ΟΙΚΟΝΟΜΙΚΕΣ ΔΙΑΤΑΞΕΙΣ Άρθρο 1Το ποσό που κρίνεται αναγκαίο για την εκτέλεση του προγράμματος SPES ανέρχεται σε 6 000 000 Ecu. Άρθρο 2Η οικονομική συμβολή της Ελβετίας στην εκτέλεση του προγράμματος SPES υπολογίζεται σε 230 400 Ecu. Άρθρο 3Το χρονοδιάγραμμα των αναλαμβανομένων υποχρεώσεων και της χρηματοδοτικής συνεισφοράς της Ελβετίας αναγράφεται στον πίνακα που ακολουθεί.>ΘΕΣΗ ΠΗΝΑΚΑ>ΠΑΡΑΡΤΗΜΑ Γ ΧΡΗΜΑΤΟΔΟΤΙΚΟΙ ΚΑΝΟΝΕΣ Άρθρο 1Οι παρούσες διατάξεις θεσπίζουν τους κανόνες χρηματοδότησης για την Ελβετία που αναφέρονται στο άρθρο 2της συμφωνίας. Άρθρο 2Στην αρχή κάθε έτους ή οποτεδήποτε αναθεωρηθεί το πρόγραμμα SPES για να αυξηθεί το ποσό που κρίθηκε αναγκαίο για την εκτέλεσή του, η Επιτροπή θα ζητεί από την Ελβετία να καταβάλει τα ποσά που αντιστοιχούν στη συνεισφορά της στις δαπάνες βάσει της συμφωνίας.Η συνεισφορά αυτή εκφράζεται σε Ecu και σε ελβετικό νόμισμα. Η σύνθεση του Ecu καθορίζεται στον κανονισμό (ΕΟΚ) αριθ. 3180/78 του Συμβουλίου. Η ισοτιμία σε ελβετικό νόμισμα της συνεισφοράς σε Ecu προσδιορίζεται κατά την ημερομηνία της πρόσκλησης για καταβολή της συνεισφοράς.Η Ελβετία καταβάλλει τη συνεισφορά της στα ετήσια έξοδα, βάσει της συμφωνίας, στην αρχή κάθε έτους και


text: το αργότερο τρεις μήνες μετά την αποστολή της πρόσκλησης για καταβολή της συνεισφοράς. Κάθε υπερημερία ως προς την καταβολή της συνεισφοράς γεννά υποχρέωση καταβολής τόκου από την Ελβετία με επιτόκιο ίσο προς το υψηλότερο προεξοφλητικό επιτόκιο που ισχύει στα κράτη μέλη της Κοινότητας την αντίστοιχη ημερομηνία. Το επιτόκιο προσαυξάνεται κατά 0,25 ποσοστιαίες μονάδες για κάθε μήνα υπερημερίας.Το αυξημένο επιτόκιο εφαρμόζεται για ολόκληρο το χρονικό διάστημα της υπερημερίας. Ωστόσο, ο τόκος αυτός καταβάλλεται μόνον εάν η συνεισφορά καταβάλλεται μετά την παρέλευση τριμήνου από την πρόσκληση καταβολής που απέστειλε η Επιτροπή. Άρθρο 3Τα κεφάλαια που καταβάλλονται από την Ελβετία πιστώνονται στο πρόγραμμα SPES και εγγράφονται ως έσοδα προϋπολογισμού που κατατάσσονται στο σχετικό κονδύλι της κατάστασης εσόδων του γενικού προϋπολογισμού. Άρθρο 4Ο ισχύων δημοσιονομικός κανονισμός που εφαρμόζεται στο γενικό προϋπολογισμό των Ευρωπαϊκών Κοινοτήτων εφαρμόζεται και στη διαχείριση των πιστώσεων. Άρθρο 5Στο τέλος κάθε έτους καταρτίζεται και υποβάλλεται στην Ελβετία, για ενημέρωση, κατάσταση των πιστώσεων των σχετικών με το πρόγραμμα SPES.

type: contracts

jurisdiction: EU


text:
 12.10.2021
 EL
 Επίσημη Εφημερίδα της Ευρωπαϊκής Ένωσης
 L 363/3
 ΣΥΜΦΩΝΙΑ
 μεταξύ της Ευρωπαϊκής Ένωσης και της Δημοκρατίας της Κορέας σχετικά με ορισμένες πτυχές των αεροπορικών μεταφορών
 Η ΕΥΡΩΠΑΪΚΗ ΕΝΩΣΗ,
 αφενός, και
 Η ΔΗΜΟΚΡΑΤΙΑ ΤΗΣ ΚΟΡΕΑΣ,
 αφετέρου,
 αναφερόμενες εφεξής από κοινού ως «τα συμβαλλόμενα μέρη»,
 ΣΗΜΕΙΩΝΟΝΤΑΣ ότι το Δικαστήριο της Ευρωπαϊκής Ένωσης έκρινε ότι ορισμένες διατάξεις των διμερών συμφωνιών αεροπορικών μεταφορών που έχουν συνάψει αρκετά κράτη μέλη της Ευρωπαϊκής Ένωσης με τρίτες χώρες είναι ασύμβατες με το ενωσιακό δίκαιο,
 ΣΗΜΕΙΩΝΟΝΤΑΣ ότι μεταξύ αρκετών κρατών μελών της Ευρωπαϊκής Ένωσης και της Δημοκρατίας της Κορέας έχουν συναφθεί διμερείς συμφωνίες αεροπορικών μεταφορών οι οποίες περιέχουν παρεμφερείς διατάξεις και ότι τα κράτη μέλη της Ευρωπαϊκής Ένωσης υποχρεούνται να προβούν σε όλες τις απαραίτητες ενέργειες ώστε να αρθούν οι ασυμβατότητες που υφίστανται μεταξύ αυτών των συμφωνιών και των Συνθηκών της ΕΕ,
 ΣΗΜΕΙΩΝΟΝΤΑΣ ότι η Ευρωπαϊκή Ένωση έχει αποκλειστική αρμοδιότητα επί ορισμένων πτυχών τις οποίες ενδέχεται να περιέχουν διμερείς συμφωνίες αεροπορικών μεταφορών μεταξύ κρατών μελών της Ευρωπαϊκής Ένωσης και τρίτων χωρών,
 ΣΗΜΕΙΩΝΟΝΤΑΣ ότι, με βάση το δίκαιο της Ευρωπαϊκής Ένωσης, οι αερομεταφορείς της Ευρωπαϊκής Ένωσης που είναι εγκατεστημένοι σε κράτος μέλος της Ευρωπαϊκής Ένωσης έχουν δικαίωμα ισότιμης πρόσβασης στις αεροπορικές διαδρομές μεταξύ των κρατών μελών της Ευρωπαϊκής Ένωσης και τρίτων χωρών,
 ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Ένωσης και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια εκμετάλλευσης σύμφωνα με το δίκαιο της Ευρωπαϊκής Ένωσης,
 ΑΝΑΓΝΩΡΙΖΟΝΤΑΣ ότι η συνοχή των διατάξεων των διμερών συμφωνιών αεροπορικών μεταφορών μεταξύ κρατών μελών της Ευρωπαϊκής Ένωσης και της Δημοκρατίας της Κορέας με το δίκαιο της Ευρωπαϊκής Ένωσης θα δημιουργήσει στέρεη νομική βάση για τις αεροπορικές μεταφορές μεταξύ της Ευρωπαϊκής Ένωσης και της Δημοκρατίας της Κορέας και θα διαφυλάξει τη συνέχεια εκτέλεσης των εν λόγω αεροπορικών μεταφορών,
 ΣΗΜΕΙΩΝΟΝΤΑΣ ότι οι διατάξεις των διμερών συμφωνιών αεροπορικών μεταφορών μεταξύ των κρατών μελών της Ευρωπαϊκής Ένωσης και της Δημοκρατίας της Κορέας, οι οποίες δεν αντίκεινται στο δίκαιο της Ευρωπαϊκής Ένωσης, δεν χρειάζεται να τροποποιηθούν ή να αντικατασταθούν,
 ΣΗΜΕΙΩΝΟΝΤΑΣ ότι τροποποιήσεις στις διμερείς συμφωνίες αεροπορικών υπηρεσιών μεταξύ κρατών μελών της Ευρωπαϊκής Ένωσης και της Δημοκρατίας της Κορέας θα επιβεβαιώσουν τις εξαιρετικές σχέσεις μεταξύ της Ευρωπαϊκής Ένωσης και της Δημοκρατίας της Κορέας στον τομέα των αεροπορικών μεταφορών και
 ΣΗΜΕΙΩΝΟΝΤΑΣ ότι σκοπός της Ευρωπαϊκής Ένωσης, με βάση την παρούσα συμφωνία, δεν είναι να αυξηθεί ο συνολικός όγκος της αεροπορικής κυκλοφορίας μεταξύ της Ευρωπαϊκής Ένωσης και της Δημοκρατίας της Κορέας, να μεταβληθεί το ισοζύγιο μεταξύ των αερομεταφορέων της Ευρωπαϊκής Ένωσης και των αερομεταφορέων της Δημοκρατίας της Κορέας ή να υπερισχύσει της ερμηνείας των διατάξεων περί δικαιωμάτων μεταφοράς που περιέχουν υφιστάμενες διμερείς συμφωνίες αεροπορικών μεταφορών,
 ΣΥΜΦΩΝΗΣΑΝ ΤΑ ΑΚΟΛΟΥΘΑ:
 Άρθρο 1
 Γενικές διατάξεις
 1. Για τους σκοπούς της παρούσας συμφωνίας:
 α)
 ως «κράτη μέλη» νοούνται τα κράτη μέλη της Ευρωπαϊκής Ένωσης·
 β)
 ως «Συνθήκες της ΕΕ» νοούνται η Συνθήκη για την Ευρωπαϊκή Ένωση και η Συνθήκη για τη λειτουργία της Ευρωπαϊκής Ένωσης·
 γ)
 ως «συμβαλλόμενο μέρος» νοείται κάθε συμβαλλόμενο μέρος της παρούσας συμφωνίας·


text:
δ)
 ως «μέρος» νοείται κάθε συμβαλλόμενο μέρος της εκάστοτε διμερούς συμφωνίας αεροπορικών μεταφορών·
 ε)
 ως «αερομεταφορέας» νοείται και αεροπορική εταιρεία.
 2. Σε καθεμία από τις συμφωνίες που παρατίθενται στο παράρτημα Ι, οι αναφορές σε υπηκόους του κράτους μέλους που είναι μέρος της εκάστοτε συμφωνίας νοούνται ως αναφορές σε υπηκόους των κρατών μελών της Ευρωπαϊκής Ένωσης.
 3. Σε καθεμία από τις συμφωνίες που παρατίθενται στο παράρτημα Ι, οι αναφορές σε αερομεταφορείς ή αεροπορικές εταιρείες του κράτους μέλους που είναι μέρος της εκάστοτε συμφωνίας νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.
 Άρθρο 2
 Καθορισμός, χορήγηση και ανάκληση αδειών
 1. Οι παράγραφοι 3 και 4 του παρόντος άρθρου υπερισχύουν των αντίστοιχων διατάξεων των άρθρων που παρατίθενται αντιστοίχως στα στοιχεία α) και β) του παραρτήματος ΙΙ, σε ό,τι αφορά τον καθορισμό αερομεταφορέα από το αντίστοιχο κράτος μέλος, τις άδειες εκμετάλλευσης και τις άδειες τεχνικής φύσεως που χορηγεί στον εν λόγω αερομεταφορέα η Δημοκρατία της Κορέας και σε ό,τι αφορά την απόρριψη, την ανάκληση, την αναστολή ή τον περιορισμό τέτοιων αδειών εκμετάλλευσης ή των αδειών τεχνικής φύσεως, αντιστοίχως.
 2. Οι παράγραφοι 3 και 4 του παρόντος άρθρου υπερισχύουν των σχετικών διατάξεων των άρθρων που παρατίθενται αντιστοίχως στα στοιχεία α) και β) του παραρτήματος ΙΙ, σε ό,τι αφορά τον καθορισμό αερομεταφορέα από τη Δημοκρατία της Κορέας, τις άδειες εκμετάλλευσης και τις άδειες τεχνικής φύσεως που χορηγεί στον εν λόγω αερομεταφορέα το ενδιαφερόμενο κράτος μέλος και σε ό,τι αφορά την απόρριψη, την ανάκληση, την αναστολή ή τον περιορισμό τέτοιων αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.
 3. Μετά την παραλαβή του καθορισμού αερομεταφορέα όπως αναφέρεται στις παραγράφους 1 και 2 του παρόντος άρθρου και των αιτήσεων του/των καθορισμένου/-ων αερομεταφορέα/-έων με τη μορφή και τον τρόπο που καθορίζονται στις άδειες λειτουργίας και στις άδειες τεχνικής φύσεως, κάθε μέρος, με βάση τις παραγράφους 4 και 5 του παρόντος άρθρου, χορηγεί τις κατάλληλες άδειες εκμετάλλευσης και άδειες τεχνικής φύσεως με την ελάχιστη διαδικαστική καθυστέρηση, υπό τον όρο ότι:
 α)
 όταν πρόκειται για αερομεταφορέα καθορισμένο από κράτος μέλος:
 i)
 ο αερομεταφορέας είναι εγκατεστημένος, δυνάμει των Συνθηκών της ΕΕ, στο έδαφος του κράτους μέλους που τον έχει καθορίσει και είναι κάτοχος έγκυρης άδειας εκμετάλλευσης εκδοθείσας από κράτος μέλος σύμφωνα με το δίκαιο της Ένωσης·
 ii)
 το κράτος μέλος που είναι υπεύθυνο για την έκδοση του πιστοποιητικού αερομεταφορέα ασκεί και διατηρεί τον ουσιαστικό ρυθμιστικό έλεγχο του αερομεταφορέα και στην πράξη καθορισμού προσδιορίζεται με σαφήνεια η αρμόδια αεροναυτική αρχή·
 iii)
 ο αερομεταφορέας έχει τον κύριο τόπο της επιχειρηματικής του δραστηριότητας στην επικράτεια του κράτους μέλους που του έχει χορηγήσει την έγκυρη άδεια εκμετάλλευσης· και
 iv)
 ο αερομεταφορέας τελεί υπό την κυριότητα, είτε άμεσα είτε μέσω πλειοψηφικής συμμετοχής, και υπό τον ουσιαστικό έλεγχο κρατών μελών και/ή υπηκόων κρατών μελών και/ή άλλων κρατών αναφερόμενων στο παράρτημα ΙΙΙ και/ή υπηκόων των συγκεκριμένων άλλων κρατών·
 β)
 όταν πρόκειται για αερομεταφορέα καθορισμένο από τη Δημοκρατία της Κορέας:
 i)
 η Δημοκρατία της Κορέας ασκεί και διατηρεί τον ουσιαστικό ρυθμιστικό έλεγχο του αερομεταφορέα· και
 ii)
 ο αερομεταφορέας τελεί ουσιαστικά υπό


text:
την κυριότητα και υπό τον πραγματικό έλεγχο της Δημοκρατίας της Κορέας, υπηκόων της Δημοκρατίας της Κορέας, ή και αμφότερων, και ο αερομεταφορέας έχει έγκυρη άδεια εκμετάλλευσης την οποία έχει εκδώσει η Δημοκρατία της Κορέας·
 γ)
 η καθορισμένη αεροπορική εταιρεία τηρεί τους όρους των νόμων και των κανονισμών που εφαρμόζει συνήθως για την εκτέλεση διεθνών αεροπορικών μεταφορών το μέρος που εξετάζει την ή τις αιτήσεις.
 4. Οιοδήποτε εκ των μερών δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως αερομεταφορέα καθορισμένου από το έτερο μέρος εφόσον:
 α)
 όταν πρόκειται για αερομεταφορέα καθορισμένο από κράτος μέλος:
 i)
 ο αερομεταφορέας δεν είναι εγκατεστημένος, δυνάμει των Συνθηκών της ΕΕ, στο έδαφος του κράτους μέλους που τον έχει καθορίσει ή δεν είναι κάτοχος έγκυρης άδειας εκμετάλλευσης εκδοθείσας από κράτος μέλος σύμφωνα με το δίκαιο της Ένωσης·
 ii)
 ο ουσιαστικός ρυθμιστικός έλεγχος του αερομεταφορέα δεν ασκείται ή διατηρείται από το κράτος μέλος που είναι αρμόδιο για την έκδοση του αντίστοιχου πιστοποιητικού αερομεταφορέα, ή στην πράξη καθορισμού του αερομεταφορέα δεν προσδιορίζεται με σαφήνεια η αρμόδια αεροναυτική αρχή·
 iii)
 ο αερομεταφορέας δεν έχει τον κύριο τόπο της επιχειρηματικής του δραστηριότητας στην επικράτεια του κράτους μέλους που του έχει χορηγήσει την άδεια εκμετάλλευσης·
 iv)
 ο αερομεταφορέας δεν τελεί υπό την κυριότητα, είτε άμεσα είτε μέσω πλειοψηφικής συμμετοχής, ή δεν είναι υπό τον ουσιαστικό έλεγχο κρατών μελών και/ή υπηκόων κρατών μελών και/ή άλλων κρατών αναφερόμενων στο παράρτημα ΙΙΙ και/ή υπηκόων των συγκεκριμένων άλλων κρατών·
 v)
 ο αερομεταφορέας έχει ήδη λάβει άδεια εκμετάλλευσης βάσει διμερούς συμφωνίας μεταξύ της Δημοκρατίας της Κορέας και άλλου κράτους μέλους, και η Δημοκρατία της Κορέας μπορεί να αποδείξει ότι ο αερομεταφορέας, ασκώντας τα δικαιώματα μεταφοράς που απορρέουν από την παρούσα συμφωνία σε διαδρομή που περιλαμβάνει σημείο στην επικράτεια του εν λόγω άλλου κράτους μέλους, καταστρατηγεί περιορισμούς ως προς τα δικαιώματα μεταφοράς που επιβάλλει η εν λόγω άλλη συμφωνία· ή
 vi)
 ο αερομεταφορέας διαθέτει πιστοποιητικό αερομεταφορέα που έχει εκδοθεί από κράτος μέλος το οποίο δεν έχει συνάψει διμερή συμφωνία αεροπορικών μεταφορών με τη Δημοκρατία της Κορέας και έχει αρνηθεί να παραχωρήσει δικαιώματα μεταφοράς στον αερομεταφορέα που έχει καθορίσει η Δημοκρατία της Κορέας·
 β)
 όταν πρόκειται για αερομεταφορέα καθορισμένο από τη Δημοκρατία της Κορέας:
 i)
 η Δημοκρατία της Κορέας δεν ασκεί ή διατηρεί τον ουσιαστικό ρυθμιστικό έλεγχο του αερομεταφορέα· ή
 ii)
 ο αερομεταφορέας δεν τελεί ουσιαστικά υπό την κυριότητα και υπό τον πραγματικό έλεγχο της Δημοκρατίας της Κορέας, υπηκόων της Δημοκρατίας της Κορέας, ή αμφότερων, ή ο αερομεταφορέας δεν έχει έγκυρη άδεια εκμετάλλευσης εκδοθείσα από τη Δημοκρατία της Κορέας·
 γ)
 η καθορισμένη αεροπορική εταιρεία δεν τηρεί τους όρους που εφαρμόζει συνήθως για την εκτέλεση διεθνών αεροπορικών μεταφορών το μέρος που χορηγεί αυτά τα δικαιώματα.
 5. Η Δημοκρατία της Κορέας κατά την άσκηση των δικαιωμάτων που της παρέχει η παράγραφος 4 του παρόντος άρθρου, και με την επιφύλαξη των διατάξεων της παραγράφου 4 στοιχείο α) σημεία v) και vi) του παρόντος άρθρου, δεν εισάγει διακρίσεις μεταξύ αερομεταφορέων των κρατών μελών για λόγους ιθαγένειας.
 Άρθρο 3
 Δικαιώματα σχετικά με τον ρυθμιστικό


text:
έλεγχο
 1. Η παράγραφος 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα ΙΙ στοιχείο γ).
 2. Σε περίπτωση που κράτος μέλος (το «πρώτο κράτος μέλος») έχει καθορίσει αερομεταφορέα, του οποίου τον ρυθμιστικό έλεγχο ασκεί και διατηρεί άλλο κράτος μέλος, τα δικαιώματα της Δημοκρατίας της Κορέας που απορρέουν από τις διατάξεις για την ασφάλεια πτήσεων της συμφωνίας μεταξύ του πρώτου κράτους μέλους και της Δημοκρατίας της Κορέας ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφάλειας πτήσεων από το άλλο κράτος μέλος και σε ό,τι αφορά την άδεια εκμετάλλευσης του συγκεκριμένου αερομεταφορέα.
 Άρθρο 4
 Φορολόγηση αεροπορικών καυσίμων
 1. Η παράγραφος 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα ΙΙ στοιχείο δ).
 2. Κατά παρέκκλιση οιασδήποτε αντίθετης διάταξης, καμία διάταξη που περιλαμβάνεται στο παράρτημα II στοιχείο δ) δεν εμποδίζει τα κράτη μέλη να επιβάλλουν, άνευ διακρίσεων, φόρους, εισφορές, δασμούς, τέλη ή επιβαρύνσεις στα καύσιμα που παρέχονται στην επικράτειά τους στα αεροσκάφη καθορισμένου αερομεταφορέα της Δημοκρατίας της Κορέας, ο οποίος εκτελεί πτήσεις μεταξύ σημείου στην επικράτεια του συγκεκριμένου κράτους μέλους και άλλου σημείου στην επικράτεια αυτού του κράτους μέλους ή σημείου στην επικράτεια άλλου κράτους μέλους.
 Άρθρο 5
 Συμβατότητα με τους κανόνες ανταγωνισμού
 1. Κατά παρέκκλιση οιασδήποτε αντίθετης διάταξης, καμία διάταξη των συμφωνιών που απαριθμούνται στο παράρτημα Ι:
 α)
 δεν ευνοεί την έγκριση συμφωνιών μεταξύ επιχειρήσεων, αποφάσεων ενώσεων επιχειρήσεων ή εναρμονισμένων πρακτικών, οι οποίες παρακωλύουν, νοθεύουν ή περιορίζουν τον ανταγωνισμό·
 β)
 δεν εντείνει τα αποτελέσματα οποιασδήποτε τέτοιας συμφωνίας, απόφασης ή συντονισμένης πρακτικής όπως αναφέρεται στο εδάφιο α)· ή
 γ)
 δεν αναθέτει σε ιδιωτικούς οικονομικούς φορείς την αρμοδιότητα λήψης μέτρων, τα οποία παρακωλύουν, νοθεύουν ή περιορίζουν τον ανταγωνισμό.
 2. Οι διατάξεις των συμφωνιών του παραρτήματος I οι οποίες δεν συμβιβάζονται με την παράγραφο 1 του παρόντος άρθρου δεν εφαρμόζονται.
 Άρθρο 6
 Παραρτήματα της συμφωνίας
 Τα παραρτήματα της παρούσας συμφωνίας αποτελούν αναπόσπαστο μέρος της.
 Άρθρο 7
 Αναθεώρηση ή τροποποίηση
 Τα συμβαλλόμενα μέρη δύνανται, ανά πάσα στιγμή, να αναθεωρήσουν ή να τροποποιήσουν την παρούσα συμφωνία με γραπτή συγκατάθεση.
 Άρθρο 8
 Έναρξη ισχύος
 1. Η παρούσα συμφωνία αρχίζει να ισχύει την πρώτη ημέρα του μήνα που ακολουθεί την τελευταία ημερομηνία κατά την οποία τα συμβαλλόμενα μέρη θα έχουν αμοιβαία κοινοποιήσει εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της συμφωνίας.
 2. Οι συμφωνίες και άλλες ρυθμίσεις μεταξύ κρατών μελών και της Δημοκρατίας της Κορέας οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά, απαριθμούνται στο παράρτημα Ι στοιχείο β). Η παρούσα συμφωνία εφαρμόζεται σε όλες τις εν λόγω συμφωνίες και ρυθμίσεις από την ημερομηνία έναρξης ισχύος τους.
 Άρθρο 9
 Λύση
 1. Η λύση μιας από τις συμφωνίες που απαριθμούνται στο παράρτημα Ι συνεπάγεται την ταυτόχρονη λύση όλων των διατάξεων της παρούσας συμφωνίας που αφορούν τη συγκεκριμένη συμφωνία.
 2. Σε περίπτωση λύσης όλων των συμφωνιών που παρατίθενται στο παράρτημα Ι, η παρούσα συμφωνία λύεται από την ημερομηνία λύσης της τελευταίας από τις εν λόγω συμφωνίες.


text:
ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι υπέγραψαν την παρούσα συμφωνία.
 Έγινε στις Βρυξέλλες, εις διπλούν, στις 25 Ιουνίου 2020 στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και κορεατική γλώσσα, όλα δε τα κείμενα είναι εξίσου αυθεντικά.
 ΠΑΡΑΡΤΗΜΑ I
 ΚΑΤΆΛΟΓΟΣ ΤΩΝ ΣΥΜΦΩΝΙΏΝ ΠΟΥ ΑΝΑΦΈΡΟΝΤΑΙ ΣΤΟ ΆΡΘΡΟ 1 ΤΗΣ ΠΑΡΟΎΣΑΣ ΣΥΜΦΩΝΊΑΣ
 α)
 Οι συμφωνίες αεροπορικών μεταφορών μεταξύ της Δημοκρατίας της Κορέας και κρατών μελών της Ευρωπαϊκής Ένωσης, όπως έχουν ενδεχομένως τροποποιηθεί ή συμπληρωθεί, οι οποίες, κατά την ημερομηνία υπογραφής της παρούσας συμφωνίας, έχουν υπογραφεί και τεθεί σε ισχύ:
 —
 συμφωνία μεταξύ της Ομοσπονδιακής Κυβέρνησης της Αυστρίας και της κυβέρνησης της Δημοκρατίας της Κορέας που αφορά τις αεροπορικές μεταφορές μεταξύ των αντίστοιχων εδαφών τους και πέραν αυτών, η οποία υπογράφηκε στη Βιέννη στις 15 Μαΐου 1979, αναφερόμενη εφεξής στο παράρτημα ΙΙ ως «η συμφωνία Δημοκρατίας της Κορέας-Αυστρίας»·
 —
 συμφωνία μεταξύ της κυβέρνησης του Βασιλείου του Βελγίου και της κυβέρνησης της Δημοκρατίας της Κορέας που αφορά τις αεροπορικές μεταφορές μεταξύ των αντίστοιχων εδαφών τους και πέραν αυτών, η οποία υπογράφηκε στις Βρυξέλλες στις 20 Οκτωβρίου 1975, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Βελγίου»·
 —
 συμφωνία μεταξύ της κυβέρνησης της Δημοκρατίας της Βουλγαρίας και της κυβέρνησης της Δημοκρατίας της Κορέας για τις αεροπορικές μεταφορές μεταξύ των αντίστοιχων εδαφών τους και πέραν αυτών, η οποία υπογράφηκε στη Σόφια στις 19 Αυγούστου 1994, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Βουλγαρίας»·
 —
 συμφωνία αεροπορικών μεταφορών μεταξύ της κυβέρνησης της Δημοκρατίας της Κροατίας και της κυβέρνησης της Δημοκρατίας της Κορέας, η οποία υπογράφηκε στο Ζάγκρεμπ στις 30 Δεκεμβρίου 2015, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Κροατίας»·
 —
 συμφωνία αεροπορικών μεταφορών μεταξύ της κυβέρνησης της Τσεχικής και της Σλοβακικής Ομοσπονδιακής Δημοκρατίας και της κυβέρνησης της Δημοκρατίας της Κορέας η οποία υπογράφηκε στη Σεούλ στις 26 Oκτωβρίου 1990, όπως τροποποιήθηκε από τη συμφωνία μεταξύ της κυβέρνησης της Τσεχικής Δημοκρατίας και της κυβέρνησης της Δημοκρατίας της Κορέας για την τροποποίηση της συμφωνίας αεροπορικών μεταφορών μεταξύ της κυβέρνησης της Τσεχικής και της Σλοβακικής Ομοσπονδιακής Δημοκρατίας και της κυβέρνησης της Δημοκρατίας της Κορέας που υπογράφηκε στις 26 Oκτωβρίου 1990, η οποία συνήφθη με ανταλλαγή διακοινώσεων στις 3 Δεκεμβρίου 2004 και στις 14 Φεβρουαρίου 2005, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Τσεχικής Δημοκρατίας»·
 —
 συμφωνία αεροπορικών μεταφορών μεταξύ της κυβέρνησης της Δημοκρατίας της Φινλανδίας και της κυβέρνησης της Δημοκρατίας της Κορέας, η οποία υπογράφηκε στη Σεούλ στις 12 Νοεμβρίου 1996, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Φινλανδίας»·
 —
 συμφωνία μεταξύ της κυβέρνησης της Γαλλικής Δημοκρατίας και της κυβέρνησης της Δημοκρατίας της Κορέας που αφορά τις αεροπορικές μεταφορές μεταξύ των αντίστοιχων εδαφών τους και πέραν αυτών, η οποία υπογράφηκε στη Σεούλ στις 7 Ιουνίου 1974, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Γαλλίας»·
 —
 συμφωνία αεροπορικών μεταφορών μεταξύ της Ομοσπονδιακής Δημοκρατίας της Γερμανίας και της Δημοκρατίας της Κορέας, η οποία υπογράφηκε στη Βόννη στις 7


text:
Μαρτίου 1995, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Γερμανίας»·
 —
 συμφωνία μεταξύ της κυβέρνησης της Ελληνικής Δημοκρατίας και της κυβέρνησης της Δημοκρατίας της Κορέας που αφορά τις αεροπορικές μεταφορές μεταξύ των αντίστοιχων εδαφών τους και πέραν αυτών, η οποία υπογράφηκε στην Αθήνα στις 25 Ιανουαρίου 1995, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Ελλάδας»·
 —
 συμφωνία αεροπορικών μεταφορών μεταξύ της κυβέρνησης της Ουγγαρίας και της κυβέρνησης της Δημοκρατίας της Κορέας, η οποία υπογράφηκε στη Σεούλ στις 28 Νοεμβρίου 2014, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Ουγγαρίας»·
 —
 συμφωνία αεροπορικών μεταφορών μεταξύ της κυβέρνησης της Δημοκρατίας της Λετονίας και της κυβέρνησης της Δημοκρατίας της Κορέας, η οποία έγινε στη Νέα Υόρκη στις 28 Σεπτεμβρίου 2018, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Λετονίας»·
 —
 συμφωνία αεροπορικών μεταφορών μεταξύ της κυβέρνησης του του Μεγάλου Δουκάτου του Λουξεμβούργου και της κυβέρνησης της Δημοκρατίας της Κορέας, η οποία υπογράφηκε στο Λουξεμβούργο στις 27 Σεπτεμβρίου 2000, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Λουξεμβούργου»·
 —
 συμφωνία μεταξύ της κυβέρνησης της Δημοκρατίας της Κορέας και της κυβέρνησης της Δημοκρατίας της Μάλτας που αφορά τις αεροπορικές μεταφορές μεταξύ των αντίστοιχων εδαφών τους και πέραν αυτών, η οποία υπογράφηκε στη Βαλέτα στις 25 Μαρτίου 1997, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Μάλτας»·
 —
 συμφωνία αεροπορικών μεταφορών μεταξύ της κυβέρνησης του Βασιλείου των Κάτω Χωρών και της κυβέρνησης της Δημοκρατίας της Κορέας, η οποία υπογράφηκε στη Χάγη στις 24 Ιουνίου 1970, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Κάτω Χωρών»·
 —
 συμφωνία αεροπορικών μεταφορών μεταξύ της κυβέρνησης της Δημοκρατίας της Πολωνίας και της κυβέρνησης της Δημοκρατίας της Κορέας, η οποία υπογράφηκε στη Σεούλ στις 14 Οκτωβρίου 1991, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Πολωνίας»·
 —
 συμφωνία αεροπορικών μεταφορών μεταξύ της Πορτογαλικής Δημοκρατίας και της Δημοκρατίας της Κορέας, η οποία υπογράφηκε στη Σεούλ στις 25 Μαΐου 2018, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Πορτογαλίας»
 —
 συμφωνία μεταξύ της κυβέρνησης της Ρουμανίας και της κυβέρνησης της Δημοκρατίας της Κορέας που αφορά τις πολιτικές αεροπορικές μεταφορές μεταξύ των αντίστοιχων εδαφών τους και πέραν αυτών, η οποία υπογράφηκε στην Σεούλ στις 10 Μαρτίου 1994, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Ρουμανίας»
 —
 συμφωνία αεροπορικών μεταφορών μεταξύ της κυβέρνησης της Τσεχικής και Σλοβακικής Ομοσπονδιακής Δημοκρατίας και της κυβέρνησης της Δημοκρατίας της Κορέας, η οποία υπογράφηκε στη Σεούλ στις 26 Οκτωβρίου 1990, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Σλοβακίας»·
 —
 συμφωνία αεροπορικών μεταφορών μεταξύ του Βασιλείου της Ισπανίας και της Δημοκρατίας της Κορέας, η οποία υπογράφηκε στη Σεούλ στις 21 Ιουνίου 1989, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Ισπανίας»·
 β)
 συμφωνίες αεροπορικών μεταφορών και άλλες ρυθμίσεις που έχουν μονογραφηθεί ή υπογραφεί μεταξύ της Δημοκρατίας της Κορέας και κρατών μελών της Ευρωπαϊκής Ένωσης, όπως ενδεχομένως έχουν τροποποιηθεί ή συμπληρωθεί, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί


text:
σε ισχύ:
 —
 συμφωνία μεταξύ της κυβέρνησης της Δημοκρατίας της Κορέας και της κυβέρνησης του Βασιλείου της Δανίας που αφορά τις τακτικές αεροπορικές μεταφορές μεταξύ των αντίστοιχων εδαφών τους και πέραν αυτών, η οποία μονογραφήθηκε στη Σεούλ στις 6 Σεπτεμβρίου 1995, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Δανίας»·
 —
 συμφωνία αεροπορικών μεταφορών μεταξύ της κυβέρνησης της Ιταλικής Δημοκρατίας και της κυβέρνησης της Δημοκρατίας της Κορέας, η οποία υπογράφηκε στη Ρώμη στις 17 Οκτωβρίου 2018, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Ιταλίας»·
 —
 συμφωνία μεταξύ της κυβέρνησης της Δημοκρατίας της Κορέας και της κυβέρνησης του Βασιλείου της Σουηδίας που αφορά τις τακτικές αεροπορικές μεταφορές μεταξύ των αντίστοιχων εδαφών τους και πέραν αυτών, η οποία μονογραφήθηκε στη Σεούλ στις 6 Σεπτεμβρίου 1995, αναφερόμενη εφεξής στο παράρτημα II ως «η συμφωνία Δημοκρατίας της Κορέας-Σουηδίας»·
 —
 μνημόνιο συμφωνίας μεταξύ των αεροναυτικών αρχών της Δημοκρατίας της Κορέας και των αεροναυτικών αρχών της Γαλλίας, το οποίο υπεγράφη στο Παρίσι στις 23 Μαΐου 2002, αναφερόμενο εφεξής στο παράρτημα II ως «ΜΣ Δημοκρατίας της Κορέας-Γαλλίας 2002»,
 —
 συμφωνηθέντα πρακτικά μεταξύ της αντιπροσωπίας της Δημοκρατίας της Κορέας και του Βασιλείου της Ισπανίας σχετικά με θέματα που αφορούν τη συμφωνία αεροπορικών μεταφορών μεταξύ της Δημοκρατίας της Κορέας και του Βασιλείου της Ισπανίας, η οποία υπογράφηκε στη Σεούλ στις 15 Δεκεμβρίου 2005, αναφερόμενα εφεξής στο παράρτημα II ως «συμφωνηθέντα πρακτικά Δημοκρατίας της Κορέας-Ισπανίας 2005».
 ΠΑΡΑΡΤΗΜΑ II
 ΚΑΤΆΛΟΓΟΣ ΤΩΝ ΆΡΘΡΩΝ ΤΩΝ ΣΥΜΦΩΝΙΏΝ ΠΟΥ ΠΑΡΑΤΊΘΕΝΤΑΙ ΣΤΟ ΠΑΡΆΡΤΗΜΑ Ι, ΣΤΑ ΟΠΟΊΑ ΑΝΑΦΈΡΟΝΤΑΙ ΤΑ ΆΡΘΡΑ 2 ΈΩΣ 4 ΤΗΣ ΠΑΡΟΎΣΑΣ ΣΥΜΦΩΝΊΑΣ
 α)
 Καθορισμός αερομεταφορέα:
 —
 άρθρο 3 παράγραφοι 1, 2 και 3 της συμφωνίας Δημοκρατίας της Κορέας-Aυστρίας·
 —
 άρθρο 3 παράγραφοι 1, 2 και 3 της συμφωνίας Δημοκρατίας της Κορέας-Βελγίου·
 —
 άρθρο 3 της συμφωνίας Δημοκρατίας της Κορέας-Βουλγαρίας·
 —
 άρθρο 3 της συμφωνίας Δημοκρατίας της Κορέας-Κροατίας·
 —
 άρθρο 3 της συμφωνίας Δημοκρατίας της Κορέας-Τσεχικής Δημοκρατίας·
 —
 άρθρο 3 της συμφωνίας Δημοκρατίας της Κορέας-Δανίας·
 —
 άρθρο 3 της συμφωνίας Δημοκρατίας της Κορέας-Φινλανδίας·
 —
 άρθρο 3 της συμφωνίας Δημοκρατίας της Κορέας-Γαλλίας·
 —
 άρθρο 3 παράγραφοι 2 και 3 της συμφωνίας Δημοκρατίας της Κορέας-Γερμανίας·
 —
 άρθρο 3 της συμφωνίας Δημοκρατίας της Κορέας-Ελλάδας·
 —
 άρθρο 3 της συμφωνίας Δημοκρατίας της Κορέας-Ουγγαρίας·
 —
 άρθρο 7 της συμφωνίας Δημοκρατίας της Κορέας-Ιταλίας·
 —
 άρθρο 4 της συμφωνίας Δημοκρατίας της Κορέας-Λετονίας·
 —
 άρθρο 3 της συμφωνίας Δημοκρατίας της Κορέας-Λουξεμβούργου·
 —
 άρθρο 3 της συμφωνίας Δημοκρατίας της Κορέας-Μάλτας·
 —
 άρθρο 3 παράγραφοι 1, 2 και 3 της συμφωνίας Δημοκρατίας της Κορέας-Κάτω Χωρών·
 —
 άρθρο 3 της συμφωνίας Δημοκρατίας της Κορέας-Πολωνίας·
 —
 άρθρο 3 της συμφωνίας Δημοκρατίας της Κορέας-Πορτογαλίας·
 —
 άρθρο 3 της συμφωνίας Δημοκρατίας της Κορέας-Ρουμανίας·
 —
 άρθρο 3 της συμφωνίας Δημοκρατίας της Κορέας-Σλοβακίας·
 —
 άρθρο [...] III της συμφωνίας Δημοκρατίας της Κορέας-Ισπανίας·
 —
 άρθρο 3 της συμφωνίας Δημοκρατίας της Κορέας-Σουηδίας·
 β)
 Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:
 —
 άρθρο 3 παράγραφοι 4 και 5 της συμφωνίας Δημοκρατίας της Κορέας-Aυστρίας·
 —
 άρθρο 3 παράγραφοι 4 και 5 της συμφωνίας Δημοκρατίας της Κορέας-Βελγίου·
 —
 άρθρο 4 της συμφωνίας Δημοκρατίας της


text:
Κορέας-Βουλγαρίας·
 —
 άρθρο 4 της συμφωνίας Δημοκρατίας της Κορέας-Κροατίας·
 —
 άρθρο 4 της συμφωνίας Δημοκρατίας της Κορέας-Τσεχικής Δημοκρατίας·
 —
 άρθρο 4 της συμφωνίας Δημοκρατίας της Κορέας-Δανίας·
 —
 άρθρο 4 της συμφωνίας Δημοκρατίας της Κορέας-Φινλανδίας·
 —
 άρθρο 3α της συμφωνίας Δημοκρατίας της Κορέας-Γαλλίας·
 —
 άρθρο 3 παράγραφοι 4 και 5 της συμφωνίας Δημοκρατίας της Κορέας-Γερμανίας·
 —
 άρθρο 4 της συμφωνίας Δημοκρατίας της Κορέας-Ελλάδας·
 —
 άρθρο 4 της συμφωνίας Δημοκρατίας της Κορέας-Ουγγαρίας·
 —
 άρθρο 8 της συμφωνίας Δημοκρατίας της Κορέας-Ιταλίας·
 —
 άρθρο 5 της συμφωνίας Δημοκρατίας της Κορέας-Λετονίας·
 —
 άρθρο 4 της συμφωνίας Δημοκρατίας της Κορέας-Λουξεμβούργου·
 —
 άρθρο 4 της συμφωνίας Δημοκρατίας της Κορέας-Μάλτας·
 —
 άρθρο 3 παράγραφοι 4 και 5 της συμφωνίας Δημοκρατίας της Κορέας-Κάτω Χωρών·
 —
 άρθρο 4 της συμφωνίας Δημοκρατίας της Κορέας-Πολωνίας·
 —
 άρθρο 4 της συμφωνίας Δημοκρατίας της Κορέας-Πορτογαλίας·
 —
 άρθρο 4 της συμφωνίας Δημοκρατίας της Κορέας-Ρουμανίας·
 —
 άρθρο 4 της συμφωνίας Δημοκρατίας της Κορέας-Σλοβακίας·
 —
 άρθρο [...] IV της συμφωνίας Δημοκρατίας της Κορέας-Ισπανίας·
 —
 άρθρο 4 της συμφωνίας Δημοκρατίας της Κορέας-Σουηδίας·
 γ)
 Ρυθμιστικός έλεγχος:
 —
 άρθρο 7 της συμφωνίας Δημοκρατίας της Κορέας-Αυστρίας·
 —
 άρθρο 7 της συμφωνίας Δημοκρατίας της Κορέας-Βελγίου·
 —
 άρθρο 10 της συμφωνίας Δημοκρατίας της Κορέας-Βουλγαρίας·
 —
 άρθρο 7 της συμφωνίας Δημοκρατίας της Κορέας-Κροατίας·
 —
 άρθρο 8 της συμφωνίας Δημοκρατίας της Κορέας-Τσεχικής Δημοκρατίας·
 —
 άρθρο 17A της συμφωνίας Δημοκρατίας της Κορέας-Δανίας·
 —
 άρθρο 9 της συμφωνίας Δημοκρατίας της Κορέας-Φινλανδίας·
 —
 Προσάρτημα II του ΜΣ Δημοκρατίας της Κορέας-Γαλλίας 2002·
 —
 άρθρο 8 της συμφωνίας Δημοκρατίας της Κορέας-Ελλάδας·
 —
 άρθρο 9 της συμφωνίας Δημοκρατίας της Κορέας-Ουγγαρίας·
 —
 άρθρο 10 της συμφωνίας Δημοκρατίας της Κορέας-Ιταλίας·
 —
 άρθρο 15 της συμφωνίας Δημοκρατίας της Κορέας-Λετονίας·
 —
 άρθρο 6 της συμφωνίας Δημοκρατίας της Κορέας-Λουξεμβούργου·
 —
 άρθρο 7 της συμφωνίας Δημοκρατίας της Κορέας-Μάλτας·
 —
 άρθρο 11Α της συμφωνίας Δημοκρατίας της Κορέας-Κάτω Χωρών·
 —
 άρθρο 9α της συμφωνίας Δημοκρατίας της Κορέας-Πολωνίας·
 —
 άρθρο 14 της συμφωνίας Δημοκρατίας της Κορέας-Πορτογαλίας·
 —
 άρθρο 8 της συμφωνίας Δημοκρατίας της Κορέας-Ρουμανίας·
 —
 άρθρο 8 της συμφωνίας Δημοκρατίας της Κορέας-Σλοβακίας·
 —
 Άρθρο VΙΙΙ α του προσαρτήματος 4 των συμφωνηθέντων πρακτικών της Δημοκρατίας της Κορέας-Ισπανίας 2005
 —
 άρθρο 17A της συμφωνίας Δημοκρατίας της Κορέας-Σουηδίας·
 δ)
 Φορολόγηση αεροπορικών καυσίμων:
 —
 άρθρο 4 της συμφωνίας Δημοκρατίας της Κορέας-Αυστρίας·
 —
 άρθρο 4 της συμφωνίας Δημοκρατίας της Κορέας-Βελγίου·
 —
 άρθρο 5 της συμφωνίας Δημοκρατίας της Κορέας-Βουλγαρίας·
 —
 άρθρο 10 της συμφωνίας Δημοκρατίας της Κορέας-Κροατίας·
 —
 άρθρο 5 της συμφωνίας Δημοκρατίας της Κορέας-Τσεχικής Δημοκρατίας·
 —
 άρθρο 5 της συμφωνίας Δημοκρατίας της Κορέας-Δανίας·
 —
 άρθρο 5 της συμφωνίας Δημοκρατίας της Κορέας-Φινλανδίας·
 —
 άρθρο 4 της συμφωνίας Δημοκρατίας της Κορέας-Γαλλίας·
 —
 άρθρο 5 της συμφωνίας Δημοκρατίας της Κορέας-Γερμανίας·
 —
 άρθρο 5 της συμφωνίας Δημοκρατίας της Κορέας-Ελλάδας·
 —
 άρθρο 6 της συμφωνίας Δημοκρατίας της Κορέας-Ουγγαρίας·
 —
 άρθρο 12 της συμφωνίας Δημοκρατίας της Κορέας-Ιταλίας·
 —
 άρθρο 7 της συμφωνίας Δημοκρατίας της Κορέας-Λετονίας·
 —
 άρθρο 8 της συμφωνίας Δημοκρατίας της Κορέας-Λουξεμβούργου·
 —
 άρθρο 5 της συμφωνίας Δημοκρατίας της Κορέας-Μάλτας·
 —
 άρθρο 4 της συμφωνίας Δημοκρατίας της Κορέας-Κάτω Χωρών·
 —
 άρθρο 5 της συμφωνίας Δημοκρατίας της Κορέας-Πολωνίας·
 —
 άρθρο 6 της συμφωνίας Δημοκρατίας της Κορέας-Πορτογαλίας·
 —
 άρθρο 5 της συμφωνίας


text:
Δημοκρατίας της Κορέας-Ρουμανίας·
 —
 άρθρο 5 της συμφωνίας Δημοκρατίας της Κορέας-Σλοβακίας·
 —
 άρθρο [...] V της συμφωνίας Δημοκρατίας της Κορέας-Ισπανίας·
 —
 άρθρο 5 της συμφωνίας Δημοκρατίας της Κορέας-Σουηδίας
 ΠΑΡΑΡΤΗΜΑ III
 ΚΑΤΆΛΟΓΟΣ ΆΛΛΩΝ ΚΡΑΤΏΝ ΠΟΥ ΑΝΑΦΈΡΟΝΤΑΙ ΣΤΟ ΆΡΘΡΟ 2 ΤΗΣ ΠΑΡΟΎΣΑΣ ΣΥΜΦΩΝΊΑΣ
 α)
 Ισλανδία (βάσει της συμφωνίας για τον Ευρωπαϊκό Οικονομικό Χώρο)·
 β)
 Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·
 γ)
 Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·
 δ)
 Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις αεροπορικές μεταφορές).


text:
 Avis juridique important
 |
 22002D0016
 Απόφαση της Μεικτής Επιτροπής του ΕΟX αριθ. 16/2002, της 1ης Μαρτίου 2002, για την τροποποίηση του παραρτήματος XIII (Μεταφορές) της συμφωνίας ΕΟΧ
 Επίσημη Εφημερίδα αριθ. L 110 της 25/04/2002 σ. 0011 - 0012
 Απόφαση της Μεικτής Επιτροπής του ΕΟXαριθ. 16/2002της 1ης Μαρτίου 2002για την τροποποίηση του παραρτήματος XIII (Μεταφορές) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και, ιδίως, το άρθρο 98,Εκτιμώντας τα εξής:(1) Το παράρτημα XIII της συμφωνίας τροποποιήθηκε με την απόφαση αριθ. 6/2002 της 1ης Φεβρουαρίου 2002(1) της Μεικτής Επιτροπής του ΕΟΧ.(2) Η οδηγία 2001/16/ΕΚ του Ευρωπαϊκού Κοινοβουλίου και του Συμβουλίου της 19ης Μαρτίου 2001 για τη διαλειτουργικότητα του συμβατικού διευρωπαϊκού σιδηροδρομικού συστήματος(2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Μετά το σημείο 37γ (απόφαση 2001/260/ΕΚ της Επιτροπής) του παραρτήματος ΧΙΙΙ της συμφωνίας, προστίθεται το ακόλουθο σημείο: "37δ. 32001 L 0016: οδηγία 2001/16/ΕΚ του Ευρωπαϊκού Κοινοβουλίου και του Συμβουλίου της 19ης Μαρτίου 2001 για τη διαλειτουργικότητα του συμβατικού διευρωπαϊκού σιδηροδρομικού συστήματος (ΕΕ L 110 της 20.4.2001, σ. 1)."Άρθρο 2Τα κείμενα της οδηγίας 2001/16/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει στις 2 Μαρτίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 1 Μαρτίου 2002.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 88 της 4.4.2002, σ. 12.(2) ΕΕ L 110 της 20.4.2001, σ. 1.(3) Δεν έχουν αναφερθεί συνταγματικές απαιτήσεις.


text:
 21.2.2020
 EL
 Επίσημη Εφημερίδα της Ευρωπαϊκής Ένωσης
 L 48/60
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού θα πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός του ΟΗΕ αριθ. 142 — Ενιαίες διατάξεις σχετικά με την έγκριση μηχανοκίνητων οχημάτων όσον αφορά την εγκατάσταση των ελαστικών τους [2020/242]
 Ενσωματώνει όλο το έγκυρο κείμενο έως:
 Προσθήκη 1 στην αρχική έκδοση του κανονισμού – Ημερομηνία έναρξης ισχύος: 16 Οκτωβρίου 2018
 Το παρόν έγγραφο αποτελεί απλώς εργαλείο τεκμηρίωσης. Τα αυθεντικά και νομικά δεσμευτικά κείμενα είναι τα εξής:
 —
 ECE/TRANS/WP.29/2016/64 και
 —
 ECE/TRANS/WP.29/2018/14.
 ΠΕΡΙΕΧΟΜΕΝΑ
 ΚΑΝΟΝΙΣΤΙΚΗ ΡΥΘΜΙΣΗ
 1. Πεδίο εφαρμογής
 2. Ορισμοί
 3. Αίτηση έγκρισης
 4. Έγκριση
 5. Προδιαγραφές
 6. Τροποποίηση τύπου οχήματος και επέκταση έγκρισης
 7. Συμμόρφωση της παραγωγής
 8. Κυρώσεις σε περίπτωση μη συμμόρφωσης της παραγωγής
 9. Οριστική παύση της παραγωγής
 10. Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών που είναι αρμόδιες για τις εγκρίσεις τύπου
 ΠΑΡΑΡΤΗΜΑΤΑ
 1. Δελτίο πληροφοριών
 2. Επικοινωνία
 3. Ρυθμίσεις για τα σήματα έγκρισης
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται σε οχήματα της κατηγορίας M1 (1) όσον αφορά την εγκατάσταση των ελαστικών τους.
 Δεν εφαρμόζεται σε οχήματα των οποίων οι συνθήκες χρήσης δεν είναι συμβατές με τα χαρακτηριστικά των ελαστικών κλάσης C1 ή C2 και σε οχήματα όσον αφορά την εγκατάσταση των εξής στοιχείων:
 α)
 Εφεδρική μονάδα προσωρινής χρήσης· και/ή
 β)
 Ελαστικά τύπου run flat και/ή σύστημα run flat όταν λειτουργούν υπό συνθήκες απώλειας πίεσης του ελαστικού· και/ή
 γ)
 Σύστημα ελέγχου πίεσης των ελαστικών.
 2. ΟΡΙΣΜΟΙ
 Για τους σκοπούς του παρόντος κανονισμού:
 2.1. «Τύπος οχήματος όσον αφορά την εγκατάσταση των ελαστικών του»: οχήματα τα οποία δεν διαφέρουν σε ουσιώδη χαρακτηριστικά όπως στους τύπους ελαστικών, στον ελάχιστο και μέγιστο χαρακτηρισμό μεγέθους ελαστικού, στις διαστάσεις τροχού και στα offset, καθώς και στην κατάλληλη αντοχή των τοποθετούμενων ελαστικών στην ταχύτητα και στο φορτίο και, τέλος, στα χαρακτηριστικά των προστατευτικών των τροχών·
 2.2. Οι τύποι των ελαστικών ταξινομούνται ως εξής:
 α)
 Ελαστικά της κλάσης C1 — ελαστικά που έχουν σχεδιαστεί κυρίως για οχήματα των κατηγοριών M1, N1, O1 και O2·
 β)
 Ελαστικά της κλάσης C2 — ελαστικά που έχουν σχεδιαστεί κυρίως για οχήματα των κατηγοριών M2, M3, N, O3 και O4 με δείκτη φορτίου, όταν χρησιμοποιούνται μονά, ≤ 121 και σύμβολο της κατηγορίας ταχύτητας ≥ «N»·
 2.2.1. «Τύπος ελαστικού»: σειρά ελαστικών που δεν διαφέρουν στα ακόλουθα βασικά χαρακτηριστικά:
 α)
 Στην κλάση ελαστικών: C1 ή C2, όπως περιγράφεται στο σημείο 2.2· και
 β)
 Στην περίπτωση ελαστικών της κλάσης C1, στα χαρακτηριστικά ενός τύπου ελαστικού με αέρα όπως ορίζεται στο σημείο 2.1 του κανονισμού αριθ. 30·
 γ)
 Στην περίπτωση ελαστικών της κλάσης C2, στα χαρακτηριστικά ενός τύπου ελαστικού με αέρα όπως ορίζεται στο σημείο 2.1 του κανονισμού αριθ. 54.
 2.3. «Χαρακτηρισμός μεγέθους ελαστικού»: ο χαρακτηρισμός όπως ορίζεται στο σημείο 2 του κανονισμού αριθ. 30 για ελαστικά της


text:
κλάσης C1 και στο σημείο 2 του κανονισμού του ΟΗΕ αριθ. 54 για ελαστικά των κλάσεων C2 και C3.
 2.4. «Εκκεντρότητα του τροχού (offset)»: η απόσταση από το μέτωπο στερέωσης της πλήμνης έως τον κεντρικό άξονα της ζάντας.
 2.5. «Δομή ελαστικού με αέρα»: τα τεχνικά χαρακτηριστικά του σκελετού του ελαστικού.
 2.6. «Κοινό ελαστικό»: ελαστικό ή ελαστικό τύπου run flat που προορίζεται για συνήθη οδική χρήση.
 2.7. «Χειμερινό ελαστικό»: το ελαστικό του οποίου το σκάλισμα, το υλικό ή η δομή πέλματος έχουν σχεδιαστεί κυρίως για επιδόσεις υπό συνθήκες χιονιού, καλύτερες από εκείνες ενός κοινού ελαστικού, όσον αφορά την ικανότητα του ελαστικού να εκκινεί το όχημα ή να διατηρεί την κίνησή του.
 2.8. «Ελαστικό ειδικής χρήσης»: ελαστικό που προορίζεται για μεικτή χρήση, επί και εκτός οδού, ή για άλλες ειδικές χρήσεις. Αυτά τα ελαστικά είναι σχεδιασμένα κυρίως για την εκκίνηση και διατήρηση της κίνησης του οχήματος σε εκτός οδού συνθήκες.
 2.9. Το «Ελαστικό τύπου run flat» ορίζεται στο σημείο 2 του κανονισμού αριθ. 30.
 2.10. «Εφεδρικό ελαστικό προσωρινής χρήσης»: ελαστικό διαφορετικό από εκείνο που προορίζεται να τοποθετηθεί σε οποιοδήποτε όχημα για κανονικές συνθήκες οδήγησης, το οποίο όμως προορίζεται μόνο για προσωρινή χρήση υπό περιορισμένες συνθήκες οδήγησης.
 2.11. «Τροχός»: ένας πλήρης τροχός που αποτελείται από μια ζάντα και έναν δίσκο.
 2.12. «Εφεδρικός τροχός προσωρινής χρήσης»: τροχός διαφορετικός από τους κανονικούς τροχούς του τύπου οχήματος, ο οποίος όμως προορίζεται μόνο για προσωρινή χρήση υπό περιορισμένες συνθήκες οδήγησης.
 2.13. «Μονάδα»: το σύνολο τροχού και ελαστικού.
 2.14. «Κανονική μονάδα»: μονάδα που μπορεί να τοποθετηθεί στο όχημα για κανονική λειτουργία.
 2.15. «Εφεδρική μονάδα»: μονάδα που προορίζεται να αντικαταστήσει μια κανονική μονάδα σε περίπτωση ελαττωματικής λειτουργίας αυτής και η οποία μπορεί να είναι μία από τις ακόλουθες.
 2.16. «Κανονική εφεδρική μονάδα»: το σύνολο τροχού και ελαστικού που είναι ίδιο ως προς τον χαρακτηρισμό μεγέθους τροχού και ελαστικού, την εκκεντρότητα του τροχού και τη δομή του ελαστικού με το σύνολο εκείνο που είναι τοποθετημένο στην ίδια αξονική θέση και στη συγκεκριμένη παραλλαγή ή έκδοση οχήματος για κανονική λειτουργία, και περιλαμβάνει τροχό που έχει κατασκευαστεί από άλλο υλικό και ο οποίος ενδεχομένως χρησιμοποιεί διαφορετικό τύπο περικοχλίων ή κοχλίων στερέωσης των τροχών, αλλά που κατά τα άλλα είναι πανομοιότυπος με τον τροχό που προορίζεται για κανονική λειτουργία.
 2.17. «Εφεδρική μονάδα προσωρινής χρήσης»: σύνολο οποιουδήποτε τροχού και ελαστικού που δεν εμπίπτει στον ορισμό της κανονικής εφεδρικής μονάδας, αλλά εμπίπτει σε μία από τις περιγραφές τύπων εφεδρικής μονάδας προσωρινής χρήσης όπως ορίζονται στο σημείο 2.10 του κανονισμού αριθ. 64.
 2.18. «Σύμβολο κατηγορίας ταχύτητας»: το σύμβολο όπως ορίζεται στο σημείο 2 του κανονισμού του ΟΗΕ αριθ. 30 για ελαστικά της κλάσης C1 και στο σημείο 2 του κανονισμού του ΟΗΕ αριθ. 54 για ελαστικά της κλάσης C2.
 2.19. «Δείκτης ικανότητας φόρτισης»: αριθμός που αντιστοιχεί στο μέγιστο επιτρεπόμενο φορτίο των ελαστικών σε σχέση με τον ορισμό στο σημείο 2 του κανονισμού του ΟΗΕ αριθ. 30 για ελαστικά της κλάσης C1 και στο σημείο 2 του κανονισμού του ΟΗΕ αριθ. 54 για ελαστικά της κλάσης C2.
 2.20. «Μέγιστο επιτρεπόμενο φορτίο»: η μέγιστη μάζα που μπορεί να


text:
μεταφέρει ένα ελαστικό όταν λειτουργεί σύμφωνα με τις προδιαγραφές που διέπουν τη χρήση η οποία προσδιορίζεται από τον κατασκευαστή του ελαστικού.
 3. ΑΙΤΗΣΗ ΕΓΚΡΙΣΗΣ
 3.1. Η αίτηση για την έγκριση τύπου οχήματος ως προς την εγκατάσταση των ελαστικών του υποβάλλεται από τον κατασκευαστή του οχήματος ή από εξουσιοδοτημένο αντιπρόσωπό του.
 3.2. Συνοδεύεται από τα αναφερόμενα κατωτέρω έγγραφα σε τρία αντίγραφα και περιλαμβάνει το ακόλουθο:
 3.2.1. περιγραφή του τύπου οχήματος όσον αφορά τα στοιχεία που αναφέρονται στο σημείο 5.
 3.3. Όχημα αντιπροσωπευτικό του προς έγκριση τύπου οχήματος ή εργαλείο προσομοίωσης που αντιπροσωπεύει τον προς έγκριση τύπο οχήματος υποβάλλεται στην τεχνική υπηρεσία που διεξάγει τις δοκιμές έγκρισης.
 4. ΕΓΚΡΙΣΗ
 4.1. Εάν ο τύπος οχήματος για τον οποίο υποβάλλεται αίτηση χορήγησης έγκρισης βάσει του παρόντος κανονισμού πληροί τις απαιτήσεις του σημείου 5, χορηγείται έγκριση για τον συγκεκριμένο τύπο οχήματος.
 4.2. Κάθε τύπος οχήματος που εγκρίνεται λαμβάνει αριθμό έγκρισης· τα πρώτα δύο ψηφία του αριθμού έγκρισης (00 για τον κανονισμό στην αρχική μορφή του) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις οι οποίες πραγματοποιήθηκαν στον κανονισμό κατά τον χρόνο έκδοσης της έγκρισης. Το ίδιο συμβαλλόμενο μέρος δεν μπορεί να αποδώσει τον ίδιο αριθμό σε άλλο τύπο οχήματος όσον αφορά την εγκατάσταση των ελαστικών του.
 4.3. Στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό διαβιβάζεται ειδοποίηση σχετικά με την έγκριση ή την άρνηση χορήγησης ή την ανάκληση έγκρισης με βάση τον παρόντα κανονισμό μέσω εντύπου σύμφωνου με το υπόδειγμα του παραρτήματος 1 και με φωτογραφίες και/ή σχέδια που κατατέθηκαν από τον αιτούντα σε μέγεθος που δεν υπερβαίνει το Α4 (210 × 297 mm), ή διπλωμένα στο μέγεθος αυτό, και υπό κατάλληλη κλίμακα.
 4.4. Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης ανταποκρινόμενο στο πρωτότυπο που περιγράφεται στο παράρτημα 3, αποτελούμενο από:
 4.4.1. Κύκλο περιβάλλοντα το γράμμα «Ε», ακολουθούμενο από τον διακριτικό αριθμό του κράτους που χορήγησε την έγκριση (2)·
 4.4.2. Τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που περιγράφεται στο σημείο 4.4.1.
 4.5. Εάν το όχημα συμμορφώνεται με εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που χορήγησε την έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στο σημείο 4.4.1· στην περίπτωση αυτή, ο κανονισμός και οι αριθμοί έγκρισης καθώς και τα πρόσθετα σύμβολα τοποθετούνται σε κατακόρυφες στήλες στα δεξιά του συμβόλου που προβλέπεται στο σημείο 4.4.1.
 4.6. Το σήμα έγκρισης είναι ευανάγνωστο και ανεξίτηλο.
 4.7. Το σήμα έγκρισης τοποθετείται κοντά ή επάνω στην πινακίδα των στοιχείων του οχήματος.
 4.8. Στο παράρτημα 3 του παρόντος κανονισμού παρατίθεται παράδειγμα των σημάτων έγκρισης.
 5. ΠΡΟΔΙΑΓΡΑΦΕΣ
 5.1. Γενικές απαιτήσεις
 5.1.1. Με την επιφύλαξη των διατάξεων του σημείου 5.2.4.2, κάθε ελαστικό τοποθετημένο σε όχημα, του τυχόν εφεδρικού ελαστικού συμπεριλαμβανομένου, πρέπει να ικανοποιεί τις απαιτήσεις του παρόντος κανονισμού.
 5.1.2. Κάθε ελαστικό που εγκαθίσταται σε όχημα, συμπεριλαμβανομένου,


text:
κατά περίπτωση, τυχόν εφεδρικού ελαστικού, πρέπει να πληροί τις τεχνικές απαιτήσεις και να τηρεί τις μεταβατικές διατάξεις των κανονισμών αριθ. 30, 54 και 117, ανάλογα με την περίπτωση.
 5.2. Απαιτήσεις επιδόσεων
 5.2.1. Τοποθέτηση των ελαστικών
 5.2.1.1. Όλα τα ελαστικά που τοποθετούνται κανονικά σε οχήματα, δηλαδή εκτός από τυχόν εφεδρική μονάδα προσωρινής χρήσης, πρέπει να έχουν την ίδια δομή.
 5.2.1.2. Όλα τα ελαστικά που τοποθετούνται κανονικά σε έναν άξονα πρέπει να είναι του ιδίου τύπου.
 5.2.1.3. Ο χώρος στον οποίο περιστρέφεται ο τροχός πρέπει να είναι τέτοιος ώστε να επιτρέπει την ανεμπόδιστη κίνηση όταν χρησιμοποιείται το μέγιστο επιτρεπόμενο μέγεθος ελαστικών και πλάτος ζαντών, λαμβανομένων υπόψη του ελάχιστου και του μέγιστου offset των τροχών, στο πλαίσιο των ελάχιστων και μέγιστων περιορισμών που καθορίζει ο κατασκευαστής του οχήματος για τις κινήσεις λόγω λειτουργίας της ανάρτησης και του συστήματος διεύθυνσης. Αυτό πρέπει να επαληθεύεται με τη διενέργεια των ελέγχων με τους τροχούς με τη μεγαλύτερη διάμετρο και το μεγαλύτερο πλάτος, λαμβανομένων υπόψη των ισχυουσών ανοχών ως προς τις διαστάσεις (δηλαδή τη μέγιστη απομάκρυνση) σε σχέση με τον χαρακτηρισμό μεγέθους ελαστικού που προσδιορίζεται στον σχετικό κανονισμό του ΟΗΕ.
 5.2.1.4. Η τεχνική υπηρεσία και/ή οι αρχές έγκρισης τύπου μπορεί να συμφωνήσουν να εφαρμοστεί εναλλακτική διαδικασία δοκιμής (π.χ. εικονική δοκιμή) για να εξακριβωθεί ότι πληρούνται οι απαιτήσεις του σημείου 5.2.1.3.
 5.2.2. Ικανότητα φόρτισης
 5.2.2.1. Με την επιφύλαξη των διατάξεων του σημείου 5.2.4 του παρόντος κανονισμού, το μέγιστο επιτρεπόμενο φορτίο κάθε ελαστικού, όπως καθορίζεται στο σημείο 5.2.2.2 του παρόντος κανονισμού, συμπεριλαμβανομένης (τυχόν) κανονικής εφεδρικής μονάδας που είναι τοποθετημένη στο όχημα, είναι:
 5.2.2.1.1. Σε περίπτωση οχήματος στο οποίο έχουν τοποθετηθεί ελαστικά ίδιου τύπου σε μονή διάταξη: τουλάχιστον ίσο με το μισό της μέγιστης τεχνικώς αποδεκτής μάζας ανά άξονα για τον άξονα που φέρει το βαρύτερο φορτίο, όπως δηλώνεται από τον κατασκευαστή του οχήματος.
 5.2.2.1.2. Σε περίπτωση οχήματος στο οποίο έχουν τοποθετηθεί ελαστικά περισσότερων του ενός τύπων σε μονή διάταξη: τουλάχιστον ίσο με το μισό της μέγιστης τεχνικώς αποδεκτής μάζας ανά άξονα όπως δηλώνεται από τον κατασκευαστή του οχήματος, όσον αφορά τον σχετικό άξονα.
 5.2.2.1.3. Σε περίπτωση οχήματος στο οποίο έχουν τοποθετηθεί ελαστικά κλάσης C1 σε διπλή (δίδυμη) διάταξη: τουλάχιστον ίσο με 0,27 φορές τη μέγιστη τεχνικώς αποδεκτή μάζα ανά άξονα, όπως δηλώνεται από τον κατασκευαστή του οχήματος, όσον αφορά τον σχετικό άξονα.
 5.2.2.1.4. Σε περίπτωση αξόνων στους οποίους έχουν τοποθετηθεί ελαστικά κλάσης C2 σε διπλή (δίδυμη) διάταξη: τουλάχιστον ίσο με 0,25 φορές, με αναφορά στον δείκτη ικανότητας φόρτισης για διπλή εφαρμογή, τη μέγιστη τεχνικώς αποδεκτή μάζα ανά άξονα, όπως δηλώνεται από τον κατασκευαστή του οχήματος, όσον αφορά τον σχετικό άξονα.
 5.2.2.2. Το μέγιστο επιτρεπόμενο φορτίο ενός ελαστικού καθορίζεται ως εξής:
 5.2.2.2.1. Στην περίπτωση ελαστικών της κλάσης C1, λαμβάνεται υπόψη το «μέγιστο επιτρεπόμενο φορτίο» όπως αναφέρεται στο σημείο 2 του κανονισμού του ΟΗΕ αριθ. 30.
 5.2.2.2.2. Στην περίπτωση ελαστικών της κλάσης C2, λαμβάνεται υπόψη ο πίνακας «Μεταβολή της ικανότητας φόρτισης συναρτήσει της ταχύτητας» όπως αναφέρεται στο σημείο 2. του κανονισμού του ΟΗΕ αριθ. 54, που εμφανίζει τη μεταβολή της ικανότητας φόρτισης που μπορεί να αντέξει ένα πνευματικό ελαστικό (ελαστικό με


text:
αέρα) ως συνάρτηση των δεικτών ικανότητας φόρτισης και των συμβόλων κατηγοριών ονομαστικής ταχύτητας, λαμβανομένης υπόψη της μέγιστης εκ κατασκευής ταχύτητας του οχήματος.
 5.2.2.3. Ο κατασκευαστής παρέχει στις οδηγίες χρήσης του οχήματος ή σε κάθε άλλο μέσο επικοινωνίας μέσα στο όχημα τις αναγκαίες πληροφορίες σχετικά με την ικανότητα φόρτισης των ανταλλακτικών ελαστικών.
 5.2.3. Ικανότητα ταχύτητας
 5.2.3.1. Κάθε ελαστικό που είναι συνήθως τοποθετημένο σε ένα όχημα πρέπει να φέρει το σύμβολο κατηγορίας ταχύτητας.
 5.2.3.1.1. Στην περίπτωση ελαστικού της κλάσης C1, το σύμβολο κατηγορίας ταχύτητας πρέπει να είναι συμβατό με τη μέγιστη εκ κατασκευής ταχύτητα του οχήματος και να λαμβάνει υπόψη, στην περίπτωση ελαστικών των κατηγοριών ταχύτητας V, W και Y, το μέγιστο επιτρεπόμενο φορτίο, όπως καθορίζεται στον κανονισμό αριθ. 30.
 5.2.3.1.2. Στην περίπτωση ελαστικού της κλάσης C2, το σύμβολο κατηγορίας ταχύτητας πρέπει να είναι συμβατό με τη μέγιστη εκ κατασκευής ταχύτητα και τον σχετικό συνδυασμό φορτίου/ταχύτητας που προκύπτει από τον πίνακα «Μεταβολή της ικανότητας φόρτισης συναρτήσει της ταχύτητας» που παρατίθεται στο σημείο 2 του κανονισμού του ΟΗΕ αριθ. 54.
 5.2.3.2. Οι απαιτήσεις των σημείων 5.2.3.1.1 και 5.2.3.1.2 δεν εφαρμόζονται στις ακόλουθες περιπτώσεις:
 5.2.3.2.1. Στην περίπτωση εφεδρικών μονάδων προσωρινής χρήσης για τις οποίες εφαρμόζεται το σημείο 5.2.5 του παρόντος κανονισμού.
 5.2.3.2.2. Στην περίπτωση οχημάτων που είναι εφοδιασμένα, κατά κανόνα, με κοινά ελαστικά και, περιστασιακά, με χειμερινά ελαστικά όταν το σύμβολο κατηγορίας ταχύτητας των χειμερινών ελαστικών πρέπει να αντιστοιχεί είτε σε ταχύτητα μεγαλύτερη από τη μέγιστη εκ κατασκευής ταχύτητα του οχήματος είτε σε ταχύτητα όχι μικρότερη των 160 km/h (ή και στα δύο). Ωστόσο, αν η μέγιστη εκ κατασκευής ταχύτητα είναι μεγαλύτερη από την ταχύτητα που αντιστοιχεί στο σύμβολο χαμηλότερης κατηγορίας ταχύτητας των τοποθετημένων χειμερινών ελαστικών, πρέπει, εντός του οχήματος και σε δεσπόζουσα θέση εύκολα και μόνιμα ορατή από τον οδηγό, να υπάρχει προειδοποιητική επιγραφή στην οποία θα διευκρινίζεται η χαμηλότερη τιμή της μέγιστης αντοχής των τοποθετημένων χειμερινών ελαστικών στην ταχύτητα.
 5.2.3.2.3. Στην περίπτωση οχημάτων εξοπλισμένων με ελαστικά ειδικής χρήσης. Ωστόσο, αν η μέγιστη εκ κατασκευής ταχύτητα είναι μεγαλύτερη από την ταχύτητα που αντιστοιχεί στο σύμβολο χαμηλότερης κατηγορίας ταχύτητας των τοποθετημένων ελαστικών ειδικής χρήσης, πρέπει, εντός του οχήματος και σε δεσπόζουσα θέση εύκολα και μόνιμα ορατή από τον οδηγό, να υπάρχει προειδοποιητική επιγραφή στην οποία θα διευκρινίζεται η χαμηλότερη τιμή της μέγιστης αντοχής των τοποθετημένων ελαστικών ειδικής χρήσης στην ταχύτητα.
 5.2.3.2.4. Στην περίπτωση οχημάτων που είναι εξοπλισμένα με σύστημα επί του οχήματος που επιτελεί λειτουργία περιορισμού της ταχύτητας όταν το σύμβολο της ταχύτητας των ελαστικών πρέπει να συμμορφώνεται με την ταχύτητα στην οποία ορίζεται ο περιορισμός. Ωστόσο, αν ο κατασκευαστής του οχήματος έχει προβλέψει ότι η μέγιστη εκ κατασκευής ταχύτητα είναι μεγαλύτερη από την ταχύτητα που αντιστοιχεί στο σύμβολο χαμηλότερης κατηγορίας ταχύτητας των τοποθετημένων ελαστικών, πρέπει, εντός του οχήματος και σε δεσπόζουσα θέση εύκολα και μόνιμα ορατή από τον οδηγό, να υπάρχει προειδοποιητική επιγραφή στην οποία θα διευκρινίζεται η μέγιστη αντοχή των τοποθετημένων ελαστικών στην ταχύτητα.
 5.2.3.3. Ο κατασκευαστής παρέχει τις αναγκαίες πληροφορίες για την ικανότητα ταχύτητας των ανταλλακτικών ελαστικών στις οδηγίες χρήσης του οχήματος ή με κάθε άλλο μέσο επικοινωνίας εντός του οχήματος.


text:
5.2.4. Ειδικές περιπτώσεις
 5.2.4.1. Στην περίπτωση οχημάτων τα οποία είναι σχεδιασμένα έτσι ώστε να μπορούν να έλκουν ρυμουλκούμενο, το επιπλέον φορτίο που ασκείται στη διάταξη ζεύξης του ρυμουλκούμενου ενδέχεται να έχει ως αποτέλεσμα την υπέρβαση του μέγιστου οπίσθιου επιτρεπόμενου φορτίου του ελαστικού αν είναι της κλάσης C1, αλλά όχι κατά περισσότερο από 15 τοις εκατό. Σε τέτοια περίπτωση, οι οδηγίες χρήσης του οχήματος ή το άλλο μέσο επικοινωνίας που αναφέρεται στο σημείο 5.2.3.3 πρέπει να παρέχουν σαφείς πληροφορίες και συμβουλές σχετικά με τη μέγιστη αποδεκτή ταχύτητα του οχήματος όταν έλκει ρυμουλκούμενο, η οποία, σε κάθε περίπτωση, δεν υπερβαίνει τα 100 km/h, και σχετικά με την πίεση των οπίσθιων ελαστικών, τουλάχιστον 20 kPa (0,2 bar) πάνω από την/τις πίεση/-εις των ελαστικών όπως συνιστώνται για κανονική χρήση (δηλαδή χωρίς ρυμουλκούμενο).
 5.2.4.2. Σε εξαιρετικές περιπτώσεις, όταν τα οχήματα είναι κατασκευασμένα για συνθήκες χρήσης που δεν είναι συμβατές με τα χαρακτηριστικά των ελαστικών της κλάσης C1 ή C2 και, ως εκ τούτου, είναι αναγκαίο να τοποθετηθούν ελαστικά με διαφορετικά χαρακτηριστικά, οι απαιτήσεις του σημείου 5.1.1 του παρόντος κανονισμού δεν εφαρμόζονται, με τον όρο ότι πληρούνται όλες οι ακόλουθες προϋποθέσεις:
 5.2.4.2.1. Τα ελαστικά πληρούν τις τεχνικές απαιτήσεις και τηρούν τις μεταβατικές διατάξεις είτε του κανονισμού αριθ. 75 είτε του κανονισμού αριθ. 106· και
 5.2.4.2.2. Η αρμόδια για την έγκριση τύπου αρχή και η τεχνική υπηρεσία κρίνουν ότι τα ελαστικά που τοποθετήθηκαν είναι κατάλληλα για τις συνθήκες λειτουργίας του οχήματος. Η φύση της απαλλαγής και οι λόγοι της αποδοχής πρέπει να δηλώνονται στην έκθεση δοκιμής, καθώς και στο έντυπο επικοινωνίας του παραρτήματος 2.
 5.2.5. Εφεδρικοί τροχοί και εφεδρικά ελαστικά
 5.2.5.1. Σε περίπτωση που το όχημα είναι εξοπλισμένο με κανονική εφεδρική μονάδα, αυτή πρέπει να έχει το ίδιο μέγεθος με τα ελαστικά που έχουν πράγματι τοποθετηθεί στο όχημα.
 5.2.5.2. Κάθε όχημα που είναι εξοπλισμένο με εφεδρική μονάδα προσωρινής χρήσης ή με ελαστικά τύπου run flat πρέπει να συμμορφώνεται με τις τεχνικές και μεταβατικές διατάξεις του κανονισμού αριθ. 64 όσον αφορά τις απαιτήσεις για τον εξοπλισμό των οχημάτων με εφεδρικές μονάδες προσωρινής χρήσης και ελαστικά τύπου run flat.
 Αν πρέπει να ληφθούν ειδικές προφυλάξεις ώστε να τοποθετηθεί εφεδρική μονάδα προσωρινής χρήσης στο όχημα (π.χ. εφεδρική μονάδα προσωρινής χρήσης τοποθετείται μόνο στον εμπρόσθιο άξονα και, ως εκ τούτου, εμπρόσθια κανονική μονάδα πρέπει πρώτα να τοποθετηθεί στον οπίσθιο άξονα προκειμένου να διορθωθεί δυσλειτουργία της οπίσθιας κανονικής μονάδας), αυτό θα πρέπει να δηλώνεται σαφώς στις οδηγίες χρήσης του οχήματος ή σε οποιοδήποτε άλλο μέσο επικοινωνίας εντός του οχήματος και θα πρέπει να επαληθεύεται η συμμόρφωση με τις σχετικές απαιτήσεις του σημείου 5.2.1.3 του παρόντος κανονισμού.
 6. ΤΡΟΠΟΠΟΙΗΣΗ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΕΓΚΡΙΣΗΣ
 6.1. Κάθε τροποποίηση του τύπου οχήματος κοινοποιείται στην αρχή έγκρισης τύπου που έχει εγκρίνει τον συγκεκριμένο τύπο οχήματος. Η αρχή έγκρισης τύπου δύναται τότε είτε:
 α)
 να αποφασίσει, σε συνεννόηση με τον κατασκευαστή, τη χορήγηση νέας έγκρισης τύπου· ή
 β)
 να εφαρμόσει τη διαδικασία που περιλαμβάνεται στο σημείο 6.1.1 (αναθεώρηση) και, κατά περίπτωση, τη διαδικασία που περιγράφεται στο σημείο 6.1.2 (επέκταση).
 6.1.1. Αναθεωρηση
 Όταν οι λεπτομέρειες που περιέχονται στα


text:
δελτία πληροφοριών του παραρτήματος 1 έχουν τροποποιηθεί και η αρχή έγκρισης τύπου θεωρεί ότι οι τροποποιήσεις που πραγματοποιήθηκαν δεν είναι πιθανό να έχουν σημαντική αρνητική επίδραση και ότι σε κάθε περίπτωση το όχημα εξακολουθεί να πληροί τις απαιτήσεις, οι τροποποιήσεις χαρακτηρίζονται «αναθεώρηση».
 Σε μια τέτοια περίπτωση, η αρχή έγκρισης τύπου εκδίδει, εφόσον απαιτείται, τις αναθεωρημένες σελίδες των εγγράφων πληροφοριών του παραρτήματος 1, σημειώνοντας σαφώς, σε κάθε αναθεωρημένη σελίδα, τη φύση της τροποποίησης και την ημερομηνία επανέκδοσης. Η ενιαία, επικαιροποιημένη έκδοση των εγγράφων πληροφοριών του παραρτήματος 1, συνοδευόμενη από λεπτομερή περιγραφή των τροποποιήσεων, θεωρείται ότι πληροί αυτή την απαίτηση.
 6.1.2. Επεκταση
 Η τροποποίηση χαρακτηρίζεται ως «επέκταση» εάν, πέρα από την τροποποίηση των στοιχείων που καταγράφονται στα έγγραφα πληροφοριών του παραρτήματος 1,
 α)
 απαιτούνται περαιτέρω επιθεωρήσεις ή δοκιμές· ή
 β)
 οποιαδήποτε πληροφορία του εγγράφου κοινοποίησης (εξαιρουμένων των παραρτημάτων του) έχει αλλάξει· ή
 γ)
 ζητείται έγκριση για μεταγενέστερη σειρά τροποποιήσεων μετά την έναρξη ισχύος της.
 6.2. Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, ανακοινώνεται στα συμβαλλόμενα μέρη της συμφωνίας εφαρμογής του παρόντος κανονισμού σύμφωνα με τη διαδικασία που ορίζεται στο σημείο 4.3 ανωτέρω. Επιπλέον, το ευρετήριο των δελτίων πληροφοριών και των εκθέσεων δοκιμών, το οποίο επισυνάπτεται στο έγγραφο κοινοποίησης του παραρτήματος 1, τροποποιείται αναλόγως για να φαίνεται η ημερομηνία της τελευταίας αναθεώρησης ή επέκτασης.
 6.3. Η αρχή έγκρισης τύπου η οποία χορηγεί επέκταση της έγκρισης εκχωρεί αύξοντα αριθμό για κάθε κοινοποίηση που αφορά τέτοια επέκταση.
 7. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 7.1. Οι διαδικασίες που αφορούν τη συμμόρφωση της παραγωγής είναι σύμφωνες προς τις γενικές διατάξεις που καθορίζονται στο άρθρο 2 και το προσάρτημα 2 της συμφωνίας (E/ECE/324-E/ECE/TRANS/505/Αναθ. 2) και πληρούν τις ακόλουθες απαιτήσεις:
 7.2. Όχημα που έχει εγκριθεί με βάση τον παρόντα κανονισμό κατασκευάζεται έτσι ώστε να συμφωνεί προς τον εγκεκριμένο τύπο με πλήρωση των απαιτήσεων του σημείου 5·
 7.3. η αρχή έγκρισης τύπου η οποία χορήγησε την έγκριση μπορεί οποτεδήποτε να επαληθεύει τη συμμόρφωση των μεθόδων ελέγχου που εφαρμόζονται για κάθε μονάδα παραγωγής. Η συνήθης συχνότητα των επιθεωρήσεων αυτών είναι μία φορά ανά διετία.
 8. ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 8.1. Η έγκριση που χορηγείται για έναν τύπο οχήματος δυνάμει του παρόντος κανονισμού είναι δυνατόν να ανακληθεί αν δεν ικανοποιούνται οι απαιτήσεις του σημείου 7.
 8.2. Εάν κάποιο συμβαλλόμενο μέρος ανακαλέσει έγκριση που έχει προηγουμένως χορηγήσει, ενημερώνει πάραυτα τα υπόλοιπα συμβαλλόμενα μέρη που εφαρμόζουν τον παρόντα κανονισμό με αποστολή προς αυτά εντύπου κοινοποίησης σύμφωνου με το υπόδειγμα του παραρτήματος 1 του παρόντος κανονισμού.
 9. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Εάν ο κάτοχος της έγκρισης διακόψει τελείως την παραγωγή τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση, η οποία με τη σειρά της ενημερώνει πάραυτα τα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό με έντυπο κοινοποίησης σύμφωνο προς το υπόδειγμα του παραρτήματος 1 του παρόντος κανονισμού.
 10. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
 Τα συμβαλλόμενα μέρη της συμφωνίας που εφαρμόζουν τον


text:
παρόντα κανονισμό γνωστοποιούν στη γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των αρχών έγκρισης τύπου οι οποίες χορηγούν εγκρίσεις και προς τις οποίες πρέπει να αποστέλλονται τα έντυπα που πιστοποιούν την έγκριση ή την επέκταση ή την άρνηση χορήγησης ή την ανάκληση έγκρισης.
 (1) Όπως ορίζεται στο ενοποιημένο ψήφισμα για την κατασκευή οχημάτων (R.E.3.), έγγραφο ECE/TRANS/WP.29/78/Αναθ.6, παράγραφος 2 - www.unece.org/trans/main/wp29/wp29wgs/wp29gen/wp29resolutions.html
 (2) Όπως ορίζεται στο παράρτημα 3 του ενοποιημένου ψηφίσματος σχετικά με την κατασκευή οχημάτων (R.E.3.) (έγγραφο ECE/TRANS/WP.29/78/αναθ.6) www.unece.org/trans/main/wp29/wp29wgs/wp29gen/wp29resolutions.html
 ΠΑΡΑΡΤΗΜΑ 1
 [μέγιστο μέγεθος: A4 (210 mm × 297 mm)]
 Δελτίο πληροφοριών
 σύμφωνα με τον κανονισμό για την εγκατάσταση ελαστικών
 1. ΓΕΝΙΚΑ
 1.1. Μάρκα (εμπορική ονομασία του κατασκευαστή): ...
 1.2. Τύπος: ...
 1.2.1. Εμπορική/-ές ονομασία/-ες (αν υπάρχει/-ουν): ...
 1.3. Μέσα αναγνώρισης του τύπου εφόσον σημειώνονται επί του οχήματος (1): ...
 1.3.1. Θέση της εν λόγω σήμανσης: ...
 1.4. Κατηγορία οχήματος (2): ...
 1.5. Όνομα και διεύθυνση του κατασκευαστή: ...
 1.6. Ονομασία/-ες και διεύθυνση/-εις της/των εγκατάστασης/-εων συναρμολόγησης: ...
 1.7. Ονοματεπώνυμο και διεύθυνση του αντιπροσώπου του κατασκευαστή (αν υπάρχει): ...
 2. ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ
 2.1. Φωτογραφίες και/ή σχεδιαγράμματα αντιπροσωπευτικού οχήματος: ...
 2.2. Αριθμός αξόνων και τροχών: ...
 2.2.1. Αριθμός και θέση των αξόνων με ελαστικά σε διπλή (δίδυμη) διάταξη: ...
 2.2.2. Αριθμός και θέση διευθυντήριων αξόνων: ...
 2.2.3. Κινητήριοι άξονες (αριθμός, θέση, σύζευξη): ...
 3. ΜΑΖΕΣ ΚΑΙ ΔΙΑΣΤΑΣΕΙΣ (3), (4)
 3.1. Μετατρόχιο/-α και πλάτος/-η άξονα/-ων
 3.1.1. Μετατρόχιο κάθε διευθυντήριου άξονα (5): ...
 3.1.2. Μετατρόχιο όλων των υπόλοιπων αξόνων (5): ...
 3.1.3. Πλάτος του ευρύτερου οπίσθιου άξονα: ...
 3.1.4. Πλάτος του εμπρόσθιου άξονα (μετρούμενου στο ακραίο τμήμα των ελαστικών, εξαιρούμενου του εξογκώματος των ελαστικών κοντά στο έδαφος): ...
 3.2. Τεχνικά επιτρεπόμενη μέγιστη μάζα έμφορτου οχήματος κατά δήλωση του κατασκευαστή (6), (7): ...
 3.3. Μέγιστη τεχνικώς αποδεκτή μάζα σε κάθε άξονα: ...
 3.4. Το όχημα είναι/δεν είναι (8) κατάλληλο για τη ρυμούλκηση φορτίων
 3.5. Μέγιστη εκ κατασκευής ταχύτητα (σε km/h) (9): ...
 4. ΑΝΑΡΤΗΣΗ
 4.1. Ελαστικά και τροχοί
 4.1.1. Συνδυασμός/-οί ελαστικού/τροχού (10)
 α)
 για ελαστικά αναφέρονται τα εξής:
 —
 ο/οι κωδικός/-οί μεγέθους ...
 —
 ο δείκτης ικανότητας φόρτισης (7) ...
 —
 το σύμβολο κατηγορίας ταχύτητας (7) ...
 β)
 για τους τροχούς δίνεται το/τα μέγεθος/-η ζαντών και το/τα offset. ...
 4.1.2. Άξονες
 4.1.2.1. Άξονας 1:
 4.1.2.2. Άξονας 2:
 κ.λπ.
 4.1.3. Συνιστώμενη/-ες από τον κατασκευαστή του οχήματος πίεση/-εις ελαστικών (kPa): ...
 4.1.4. Περιγραφή του/των μηχανισμού/-ών έλξης στο χιόνι και ο/οι συνδυασμός/-οί ελαστικού/τροχού στον/στους εμπρόσθιο/-ους και/ή στον/στους οπίσθιο/-ους άξονα/-ες, κατάλληλων για τον τύπο του οχήματος, σύμφωνα με τις συστάσεις του κατασκευαστή: ...
 4.1.5. Σύντομη περιγραφή τυχόν εφεδρικής μονάδας προσωρινής χρήσης: ...
 4.1.6. Σύντομη περιγραφή του συστήματος παρακολούθησης της πίεσης των ελαστικών (TPMS) (αν έχει τοποθετηθεί από τον κατασκευαστή): ...
 5. ΑΜΑΞΩΜΑ
 5.1. Προστατευτικά τροχών
 5.1.1. Σύντομη περιγραφή του οχήματος όσον αφορά τα προστατευτικά τροχών: ...
 6. ΔΙΑΦΟΡΑ
 6.1. Συσκευές περιορισμού της ταχύτητας
 6.1.1. Κατασκευαστής/-ές: ...
 6.1.2. Τύπος/-οι: ...
 6.1.3. Αριθμός/-οί έγκρισης τύπου, αν υπάρχει/-ουν: ...
 6.1.4. Ταχύτητα ή κλίμακα ταχυτήτων στην οποία μπορεί να λειτουργήσει ο περιοριστής ταχύτητας: ...km/h
 (1) Αν το μέσο


text:
αναγνώρισης του τύπου περιέχει χαρακτήρες άσχετους προς την περιγραφή του τύπου του οχήματος, του κατασκευαστικού στοιχείου ή της χωριστής τεχνικής μονάδας που καλύπτονται από το παρόν δελτίο πληροφοριών, οι εν λόγω χαρακτήρες συμβολίζονται στα έγγραφα με λατινικό ερωτηματικό «?». (π.χ. ABC??123??)
 (2) Όπως ορίζεται στο τμήμα 2 του ενοποιημένου ψηφίσματος για την κατασκευή οχημάτων (R.E.3) (έγγραφο TRANS/WP.29/78/Αναθ.4).
 (3) Όταν υπάρχει έκδοση με κανονικό θάλαμο οδήγησης και άλλη με κουκέτα, δηλώνονται και οι δύο σειρές μαζών και διαστάσεων.
 (4) Πρότυπο ISO 612:1978 — Οδικά οχήματα — Διαστάσεις μηχανοκίνητων οχημάτων και ρυμουλκούμενων οχημάτων — όροι και ορισμοί.
 (5) Πρότυπο ISO 612-1978 - όρος αριθ. 6.5.
 (6) Για τα ρυμουλκούμενα ή ημιρυμουλκούμενα, καθώς και για τα οχήματα που έχουν ζευχθεί με ρυμουλκούμενο ή ημιρυμουλκούμενο, τα οποία ασκούν αξιόλογο κατακόρυφο φορτίο στον πείρο ή τροχό ζεύξης, το φορτίο αυτό, διαιρούμενο με τη σταθερή τιμή επιτάχυνσης της βαρύτητας, περιλαμβάνεται στη μέγιστη τεχνικώς αποδεκτή μάζα.
 (7) Συμπληρώστε τις ανώτερες και κατώτερες τιμές για κάθε παραλλαγή.
 (8) Διαγράφεται η περιττή ένδειξη.
 (9) Όσον αφορά τα μηχανοκίνητα οχήματα, αν ο κατασκευαστής τους επιτρέπει την τροποποίηση ορισμένων λειτουργιών ελέγχου (π.χ. μέσω λογισμικού, υλικού, αναβάθμισης, επιλογής, ενεργοποίησης, απενεργοποίησης) πριν ή μετά τη θέση του οχήματος σε κυκλοφορία, γεγονός που έχει ως αποτέλεσμα το όχημα να αποκτά αυξημένη μέγιστη ταχύτητα, πρέπει να δηλώνεται η μέγιστη δυνατή ταχύτητα που μπορεί να επιτευχθεί με την προσαρμογή των εν λόγω λειτουργιών ελέγχου. Όσον αφορά τα ρυμουλκούμενα, πρέπει να δηλώνεται η μέγιστη ταχύτητα που επιτρέπει ο κατασκευαστής.
 (10) Για ελαστικά που φέρουν την ένδειξη ZR πριν από τον κωδικό διαμέτρου των ζαντών και προορίζονται για οχήματα με μέγιστη εκ κατασκευής ταχύτητα άνω των 300 km/h παρέχονται αντίστοιχες πληροφορίες.
 ΠΑΡΑΡΤΗΜΑ 2
 ΕΠΙΚΟΙΝΩΝΙΑ
 [μέγιστο μέγεθος: A4 (210 × 297 mm)]
 (1)
 Εκδούσα αρχή:
 (Ένδειξη της υπηρεσίας)......
 που αφορά (2):
 Χορήγηση έγκρισης
 Επέκταση έγκρισης
 Απόρριψη έγκρισης
 Ανάκληση της έγκρισης
 Οριστική παύση της παραγωγής
 ενός τύπου οχήματος αναφορικά με την εγκατάσταση των ελαστικών του
 Αριθ. έγκρισης: ...
 Αριθ. επέκτασης: ...
 ΤΜΗΜΑ I
 1. Μάρκα (εμπορική ονομασία του κατασκευαστή): ...
 2. Τύπος: ...
 2.1. Εμπορική/-ές ονομασία/-ες (αν υπάρχει/-ουν): ...
 3. Μέσα αναγνώρισης του τύπου εφόσον σημειώνονται επί του οχήματος: (3) ...
 3.1. Θέση της εν λόγω σήμανσης: ...
 4. Κατηγορία οχήματος (4): ...
 5. Όνομα και διεύθυνση του κατασκευαστή: ...
 6. Ονομασία/-ες και διεύθυνση/-εις της/των εγκατάστασης/-εων συναρμολόγησης: ...
 7. Ονοματεπώνυμο και διεύθυνση του αντιπροσώπου του κατασκευαστή (αν υπάρχει): ...
 ΤΜΗΜΑ II
 1. Συμπληρωματικές πληροφορίες: βλέπε προσθήκη
 2. Υπεύθυνη τεχνική υπηρεσία για τη διεξαγωγή των δοκιμών: ...
 3. Ημερομηνία της έκθεσης δοκιμής: ...
 4. Αριθμός της έκθεσης δοκιμής: ...
 5. Παρατηρήσεις (αν υπάρχουν): βλέπε προσθήκη
 6. Τόπος: ...
 7. Ημερομηνία: ...
 8. Υπογραφή: ...
 9. Πακέτο πληροφοριών (εφόσον κρίνεται σκόπιμο) ...
 Προσθήκη στο έντυπο κοινοποίησης αριθ. ...
 που αφορά την έγκριση τύπου οχήματος αναφορικά με την εγκατάσταση των ελαστικών του
 1. Συμπληρωματικές πληροφορίες
 1.1. Σύντομη περιγραφή του τύπου οχήματος, όσον αφορά τη δομή, τις διαστάσεις, τις γραμμές και τα συστατικά υλικά: ...
 1.2. Συνδυασμός/-οί ελαστικού/τροχού (καθώς και μέγεθος των ελαστικών, διαστάσεις των ζαντών και offset των τροχών): ...
 1.3. Το σύμβολο


text:
της κατηγορίας ελάχιστης ταχύτητας που είναι συμβατή με τη μέγιστη εκ κατασκευής ταχύτητα (κάθε παραλλαγής) (για ελαστικά που φέρουν την ένδειξη ZR πριν από τον κωδικό διαμέτρου των ζαντών και προορίζονται για όχημα με μέγιστη εκ κατασκευής ταχύτητα άνω των 300 km/h παρέχονται αντίστοιχες πληροφορίες): ...
 1.4. Ο δείκτης ελάχιστης ικανότητας φόρτισης που είναι συμβατός με τη μέγιστη τεχνικά αποδεκτή μάζα σε κάθε άξονα (κάθε παραλλαγής) (κατά περίπτωση προσαρμοσμένος σύμφωνα με το σημείο 5.2.2.2 του παρόντος κανονισμού): ...
 1.5. Συνδυασμός/-οί ελαστικού/τροχού (καθώς και μέγεθος των ελαστικών, διαστάσεις των ζαντών και offset των τροχών) που χρησιμοποιείται/-ούνται με τον/τους μηχανισμό/-ούς έλξης στο χιόνι: ...
 2. Όχημα της κατηγορίας M1 είναι/δεν είναι (2) κατάλληλο για τη ρυμούλκηση φορτίων και υπάρχει υπέρβαση του επιτρεπόμενου φορτίου των οπίσθιων ελαστικών κατά ... τοις εκατό
 3. Το όχημα έχει/δεν έχει (2) εγκριθεί σύμφωνα με τον κανονισμό αριθ. 64 όσον αφορά την εφεδρική μονάδα προσωρινής χρήσης του τύπου 1/2/3/4/5 (2).
 4. Το όχημα έχει/δεν έχει (2) εγκριθεί σύμφωνα με τον κανονισμό αριθ. 64 όσον αφορά το σύστημα παρακολούθησης της πίεσης των ελαστικών (TPMS)
 4.1. Σύντομη περιγραφή του συστήματος παρακολούθησης της πίεσης των ελαστικών (TPMS) (αν έχει τοποθετηθεί από τον κατασκευαστή): ...
 (1) Χαρακτηριστικός αριθμός της χώρας που χορήγησε, παρέτεινε, αρνήθηκε ή ανακάλεσε την έγκριση (βλέπε διατάξεις περί έγκρισης του παρόντος κανονισμού).
 (2) Διαγράψτε ό,τι δεν ισχύει.
 (3) Αν το μέσο αναγνώρισης του τύπου περιέχει χαρακτήρες άσχετους προς την περιγραφή του τύπου του οχήματος, του κατασκευαστικού στοιχείου ή της χωριστής τεχνικής μονάδας που καλύπτονται από το παρόν δελτίο πληροφοριών, οι εν λόγω χαρακτήρες συμβολίζονται στα έγγραφα με λατινικό ερωτηματικό «?» (π.χ. ABC??123??).
 (4) Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3), έγγραφο ECE/TRANS/WP.29/78/Αναθ.6, σημείο 2.
 ΠΑΡΑΡΤΗΜΑ 3
 ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
 (βλέπε σημεία 4.4 έως 4.4.2 του παρόντος κανονισμού)
 a = 8 mm min
 Το ανωτέρω σήμα έγκρισης, τοποθετημένο σε όχημα, αποδεικνύει ότι ο σχετικός τύπος οχήματος έχει εγκριθεί στο Βέλγιο (E 6) όσον αφορά την εγκατάσταση ελαστικών σύμφωνα με τον κανονισμό αριθ. 142. Τα πρώτα δύο ψηφία του αριθμού έγκρισης δείχνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 142 στην αρχική μορφή του.


text:
 |
 22011A0212(01)
 Συμφωνία σχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Ένωσης και των Ηνωμένων Πολιτειών του Μεξικού
 Επίσημη Εφημερίδα αριθ. L 038 της 12/02/2011 σ. 034 - 039
 Συμφωνίασχετικά με ορισμένες πτυχές των αεροπορικών υπηρεσιών μεταξύ της Ευρωπαϊκής Ένωσης και των Ηνωμένων Πολιτειών του ΜεξικούΗ ΕΥΡΩΠΑΪΚΗ ΈΝΩΣΗ,αφενός, καιΟΙ ΗΝΩΜΕΝΕΣ ΠΟΛΙΤΕΙΕΣ ΤΟΥ ΜΕΞΙΚΟΥαφετέρου,(που αποκαλούνται εφεξής "τα μέρη"), σύμφωνα με τις αντίστοιχες αρμοδιότητές τους·ΕΧΟΝΤΑΣ ΥΠΟΨΗ τις διατάξεις των διμερών συμφωνιών μεταξύ των διαφόρων κρατών μελών της Ευρωπαϊκής Ένωσης και των Ηνωμένων Πολιτειών του Μεξικού στον τομέα των αεροπορικών υπηρεσιών·ΕΠΙΣΗΜΑΙΝΟΝΤΑΣ ότι, στις 5 Ιουνίου 2003, τα κράτη μέλη της Ευρωπαϊκής Ένωσης εξουσιοδότησαν την Ευρωπαϊκή Επιτροπή να τροποποιήσει ορισμένες διατάξεις των διμερών συμφωνιών τους στον τομέα των αεροπορικών υπηρεσιών, στο πλαίσιο συμφωνίας μεταξύ της Ευρωπαϊκής Ένωσης και τρίτων χωρών·ΕΠΙΣΗΜΑΙΝΟΝΤΑΣ ότι η Ευρωπαϊκή Ένωση έχει αποκλειστική αρμοδιότητα σε διάφορες πτυχές τις οποίες ενδέχεται να περιλαμβάνουν οι διμερείς συμφωνίες αεροπορικών υπηρεσιών που έχουν συνομολογηθεί ή συνομολογούνται με τρίτες χώρες·ΑΝΑΓΝΩΡΙΖΟΝΤΑΣ τη σημασία της επικαιροποίησης της σχέσης μεταξύ κρατών μελών της Ευρωπαϊκής Ένωσης και των Ηνωμένων Πολιτειών του Μεξικού όσον αφορά τις αεροπορικές υπηρεσίες, έτσι ώστε να παρασχεθεί μια στέρεη νομική βάση για τις αεροπορικές υπηρεσίες μεταξύ της Ευρωπαϊκής Ένωσης και των Ηνωμένων Πολιτειών του Μεξικού και να διασφαλισθεί η συνέχιση των εν λόγω αεροπορικών υπηρεσιών·ΥΠΟΓΡΑΜΜΙΖΟΝΤΑΣ το ενδιαφέρον τους για την προώθηση του ελεύθερου ανταγωνισμού στον τομέα των αεροπορικών υπηρεσιών και για την αποφυγή σύναψης συμφωνιών από μέρους των αεροπορικών εταιρειών με σκοπό να εμποδίσουν, να περιορίσουν ή να νοθεύσουν τον ανταγωνισμό·ΕΠΙΣΗΜΑΙΝΟΝΤΑΣ ότι σκοπός της Ευρωπαϊκής Ένωσης δεν είναι να επηρεάσει το ισοζύγιο μεταξύ αερομεταφορέων της Ευρωπαϊκής Ένωσης και αερομεταφορέων των Ηνωμένων Πολιτειών του Μεξικού, ούτε να τροποποιήσει τις διατάξεις περί δικαιωμάτων κυκλοφορίας που περιέχονται στις υφιστάμενες διμερείς συμφωνίες για τις αεροπορικές υπηρεσίες,ΣΥΜΦΩΝΗΣΑΝ ΣΤΑ ΕΞΗΣ:Άρθρο 1Γενικές διατάξεις1. Οι αναφορές σε υπηκόους κράτους μέλους της Ευρωπαϊκής Ένωσης, που αποτελεί μέρος σε οποιαδήποτε από τις διμερείς συμφωνίες που αναφέρονται στο παράρτημα I, νοούνται ως αναφορές σε υπηκόους των κρατών μελών της Ευρωπαϊκής Ένωσης.2. Οι αναφορές σε αερομεταφορείς κράτους μέλους της Ευρωπαϊκής Ένωσης, που αποτελεί μέρος σε οποιαδήποτε από τις διμερείς συμφωνίες που αναφέρονται στο παράρτημα I, νοούνται ως αναφορές σε αερομεταφορείς καθορισμένους από το εν λόγω κράτος μέλος της Ευρωπαϊκής Ένωσης.3. Η παρούσα συμφωνία τροποποιεί ορισμένες διατάξεις των ισχυουσών διμερών συμφωνιών στον τομέα των αεροπορικών υπηρεσιών, που απαριθμούνται στο παράρτημα I, χωρίς να επηρεάζει τα υφιστάμενα δικαιώματα κυκλοφορίας.Άρθρο 2Καθορισμός από κράτος μέλος της Ευρωπαϊκής Ένωσης1. Οι διατάξεις των παραγράφων 2 και 3 του παρόντος άρθρου αντικαθιστούν τις αντιστοιχούσες διατάξεις των άρθρων που παρατίθενται, αντιστοίχως, στα σημεία α) και β) του παραρτήματος II, όσον αφορά τον καθορισμό αερομεταφορέα από κράτος μέλος της Ευρωπαϊκής Ένωσης, τις άδειες εκμετάλλευσης και τις άδειες τεχνικής φύσεως που χορηγούν οι Ηνωμένες Πολιτείες του Μεξικού, και όσον αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.2. Μόλις παραληφθεί ο καθορισμός από κράτος μέλος της Ευρωπαϊκής Ένωσης, οι Ηνωμένες Πολιτείες του Μεξικού χορηγούν αμελλητί τις σχετικές άδειες εκμετάλλευσης και άδειες τεχνικής φύσεως,


text: υπό τον όρο ότι:α) ο αερομεταφορέας είναι εγκατεστημένος στο έδαφος του κράτους μέλους της Ευρωπαϊκής Ένωσης, το οποίο τον έχει καθορίσει, με βάση τη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης, και έχει έγκυρη άδεια εκμετάλλευσης σύμφωνα με το δίκαιο της Ευρωπαϊκής Ένωσης, καιβ) το κράτος μέλος της Ευρωπαϊκής Ένωσης, το οποίο είναι υπεύθυνο για την έκδοση του πιστοποιητικού αερομεταφορέα, διασφαλίζει και διατηρεί τον ουσιαστικό ρυθμιστικό έλεγχο του αερομεταφορέα και η αρμόδια αεροπορική αρχή προσδιορίζεται με σαφήνεια στην πράξη καθορισμού· καιγ) ο αερομεταφορέας τελεί, είτε άμεσα είτε μέσω πλειοψηφικής συμμετοχής, υπό την κυριότητα και υπό τον πραγματικό έλεγχο κρατών μελών της Ευρωπαϊκής Ένωσης ή υπηκόων των εν λόγω χωρών, ή άλλων χωρών αναφερόμενων στο παράρτημα III ή υπηκόων των συγκεκριμένων άλλων χωρών.3. Οι Ηνωμένες Πολιτείες του Μεξικού δύνανται να απορρίπτουν, να ανακαλούν, να αναστέλλουν ή να περιορίζουν τις χορηγηθείσες άδειες εκμετάλλευσης ή άδειες τεχνικής φύσεως σε αερομεταφορέα καθορισμένο από κράτος μέλος της Ευρωπαϊκής Ένωσης, εφόσον δεν πληρούται μία από τις προϋποθέσεις της παραγράφου 2.Οι Ηνωμένες Πολιτείες του Μεξικού, κατά την άσκηση των δικαιωμάτων τους με βάση την παρούσα παράγραφο, δεν εισάγουν διακρίσεις με βάση την εθνικότητα, μεταξύ αερομεταφορέων της Ευρωπαϊκής Ένωσης.Άρθρο 3Ασφάλεια πτήσεων1. Οι διατάξεις της παραγράφου 2 του παρόντος άρθρου συμπληρώνουν τα άρθρα που παρατίθενται στο παράρτημα II σημείο γ).2. Όταν κράτος μέλος της Ευρωπαϊκής Ένωσης έχει καθορίσει αερομεταφορέα τον ρυθμιστικό έλεγχο του οποίου διασφαλίζει και διατηρεί άλλο κράτος μέλος της Ευρωπαϊκής Ένωσης, τα δικαιώματα των Ηνωμένων Πολιτειών του Μεξικού, τα οποία απορρέουν από τις διατάξεις περί ασφάλειας πτήσεων της συμφωνίας μεταξύ του κράτους μέλους της Ευρωπαϊκής Ένωσης, το οποίο έχει καθορίσει τον αερομεταφορέα, και των Ηνωμένων Πολιτειών του Μεξικού, ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφαλείας πτήσεων από αυτό το άλλο κράτος μέλος της Ευρωπαϊκής Ένωσης και σε ό,τι αφορά την άδεια εκμετάλλευσης του συγκεκριμένου αερομεταφορέα.Άρθρο 4Συμβατότητα με τους κανόνες ανταγωνισμού1. Ουδεμία διάταξη διμερών συμφωνιών μεταξύ των Ηνωμένων Πολιτειών του Μεξικού και της Ευρωπαϊκής Ένωσης δύναται:α) να ευνοεί την υιοθέτηση συμφωνιών μεταξύ επιχειρήσεων, αποφάσεων ενώσεων επιχειρήσεων ή εναρμονισμένων πρακτικών, οι οποίες παρακωλύουν, νοθεύουν ή περιορίζουν τον ανταγωνισμό·β) να ενισχύει τις επιπτώσεις τέτοιας συμφωνίας, απόφασης ή εναρμονισμένης πρακτικής· ήγ) να αναθέτει σε ιδιωτικούς οικονομικούς φορείς την αρμοδιότητα λήψης μέτρων, τα οποία παρακωλύουν, στρεβλώνουν ή περιορίζουν τον ανταγωνισμό.2. Τυχόν διατάξεις που περιέχονται στις διμερείς συμφωνίες, οι οποίες παρατίθενται στο παράρτημα I και οι οποίες δεν συμβιβάζονται με την παράγραφο 1, δεν εφαρμόζονται.Άρθρο 5Παραρτήματα της συμφωνίαςΤα παραρτήματα της παρούσας συμφωνίας αποτελούν αναπόσπαστο μέρος αυτής.Άρθρο 6Αναθεώρηση και τροποποίησηΤα μέρη δύνανται, ανά πάσα στιγμή, να αναθεωρήσουν ή να τροποποιήσουν εγγράφως την παρούσα συμφωνία, με κοινή συναίνεση. Οι εν λόγω τροποποιήσεις τίθενται σε ισχύ σύμφωνα με τη διαδικασία που ορίζεται στο άρθρο 7 παράγραφος 1 της παρούσας συμφωνίας.Άρθρο 7Έναρξη ισχύος1. Η παρούσα συμφωνία τίθεται σε ισχύ τριάντα (30) ημέρες μετά την ημερομηνία της τελευταίας διακοίνωσης με την οποία τα μέρη κοινοποιούν γραπτώς, διά της διπλωματικής οδού, ότι έχουν περατωθεί οι απαιτούμενες προς τον σκοπό αυτό αντίστοιχες εσωτερικές διαδικασίες τους.2.


text: Η παρούσα συμφωνία εφαρμόζεται στις διμερείς συμφωνίες που παρατίθενται στο παράρτημα I σημείο β), μόλις αυτές τεθούν σε ισχύ.3. Η παρούσα συμφωνία υπερισχύει σε περίπτωση διαφοράς μεταξύ των διατάξεων της παρούσας συμφωνίας και των διμερών συμφωνιών που παρατίθενται στο παράρτημα I.Άρθρο 8Καταγγελία1. Ενδεχόμενη καταγγελία οποιασδήποτε από τις διμερείς συμφωνίες που παρατίθενται στο παράρτημα I, συνεπάγεται την ταυτόχρονη καταγγελία της ισχύος όλων των διατάξεων της παρούσας συμφωνίας που σχετίζονται με την εν λόγω συμφωνία.2. Σε περίπτωση καταγγελίας όλων των διμερών συμφωνιών που παρατίθενται στο παράρτημα I, η παρούσα συμφωνία καταγγέλλεται ταυτοχρόνως με την τελευταία από τις εν λόγω συμφωνίες.ΣΕ ΠΙΣΤΩΣΗ ΤΩΝ ΑΝΩΤΕΡΩ οι υπογράφοντες πληρεξούσιοι, δεόντως εξουσιοδοτημένοι προς τούτο, υπέγραψαν την παρούσα συμφωνία.Η παρούσα συμφωνία συντάσσεται εις διπλούν στο Βρυξέλλες, στις δέκα πέντε Δεκεμβρίου δύο χιλιάδες δέκα, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, καθένα δε από τα κείμενα αυτά είναι εξίσου αυθεντικό. Σε περίπτωση διαφορών, υπερισχύει το κείμενο στην ισπανική γλώσσα.За Европейския съюзPor la Unión EuropeaZa Evropskou uniiFor Den Europæiske UnionFür die Europäische UnionEuroopa Liidu nimelΓια την Ευρωπαϊκή ΈνωσηFor the European UnionPour l'Union européennePer l'Unione europeaEiropas Savienības vārdā –Europos Sąjungos varduAz Európai Unió részérőlGħall-Unjoni EwropeaVoor de Europese UnieW imieniu Unii EuropejskiejPela União EuropeiaPentru Uniunea EuropeanăZa Európsku úniuZa Evropsko unijoEuroopan unionin puolestaFör Europeiska unionen+++++ TIFF +++++За Съединените мексикански щатиPor los Estados Unidos MexicanosZa Spojené státy mexickéFor De Forenede Mexicanske StaterFür die Vereinigten Mexikanischen StaatenMehhiko Ühendriikide nimelΓια τις Ηνωμένες Πολιτείες του ΜεξικούFor the United Mexican StatesPour les Etats-Unis mexicainsPer gli Stati Uniti messicaniMeksikas Savienoto Valstu vārdā –Meksikos Jungtinių Valstijų vardua Mexikói Egyesült Államok részérőlGħall-Istati Uniti MessikaniVoor de Verenigde Mexicaanse StatenW imieniu Meksykańskich Stanów ZjednoczonychPelos Estados Unidos MexicanosPentru Statele Unite MexicaneZa Spojené štáty mexickéZa Združene države mehikeMeksikon yhdysvaltojen puolestaFör Mexikos förenta stater+++++ TIFF +++++--------------------------------------------------ΠΑΡΑΡΤΗΜΑ IΚΑΤΑΛΟΓΟΣ ΔΙΜΕΡΩΝ ΣΥΜΦΩΝΙΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΤΗΣ ΠΑΡΟΥΣΑΣ ΣΥΜΦΩΝΙΑΣα) Συμφωνίες αεροπορικών υπηρεσιών μεταξύ των Ηνωμένων Πολιτειών του Μεξικού και των κρατών μελών τής Ευρωπαϊκής Ένωσης, οι οποίες κατά την ημερομηνία υπογραφής της παρούσας συμφωνίας έχουν συναφθεί και/ή υπογραφεί:- Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της Ομοσπονδιακής κυβέρνησης της Αυστρίας, που υπογράφηκε στη Βιέννη- Αυστρία στις 27 Μαρτίου 1995, καλούμενη εφεξής "συμφωνία Μεξικού-Αυστρίας".- Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Βασιλείου του Βελγίου, που υπογράφηκε στην πόλη του Μεξικού στις 26 Απριλίου 1999, καλούμενη εφεξής "συμφωνία Μεξικού-Βελγίου".- Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης της Τσεχικής και Σλοβακικής Ομοσπονδιακής Δημοκρατίας, που υπογράφηκε στην πόλη του Μεξικού στις 14 Αυγούστου 1990, καλούμενη εφεξής η "συμφωνία Μεξικού-Τσεχικής Δημοκρατίας".- Συμφωνία αεροπορικών μεταφορών μεταξύ των Ηνωμένων Πολιτειών του Μεξικού και της κυβέρνησης της Γαλλικής Δημοκρατίας, που υπογράφηκε στο Παρίσι στις 18 Μαΐου 1993 και τροποποιήθηκε με τη συμφωνία τροποποίησης και συμπλήρωσης της συμφωνίας αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης της Γαλλικής Δημοκρατίας, που συνήφθη με την ανταλλαγή διακοινώσεων στις 13 Ιανουαρίου και στις 4 Φεβρουαρίου 2004


text: στο Παρίσι και στην πόλη του Μεξικού, καλούμενη εφεξής "συμφωνία Μεξικού-Γαλλίας".- Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της Ομοσπονδιακής Δημοκρατίας της Γερμανίας, που υπογράφηκε στην πόλη του Μεξικού στις 8 Μαρτίου 1967, καλούμενη εφεξής "συμφωνία Μεξικού-Γερμανίας".- Συμφωνία αεροπορικών μεταφορών μεταξύ των Ηνωμένων Πολιτειών του Μεξικού και της Ιταλικής Δημοκρατίας, που υπογράφηκε στην πόλη του Μεξικού στις 23 Δεκεμβρίου 1965 και τροποποιήθηκε με τη συμφωνία τροποποίησης και συμπλήρωσης της συμφωνίας αεροπορικών μεταφορών μεταξύ των Ηνωμένων Πολιτειών του Μεξικού και της Ιταλικής Δημοκρατίας, της 23ης Δεκεμβρίου 1965, που συνήφθη με την ανταλλαγή διακοινώσεων στις 2 Αυγούστου και στις 7 Δεκεμβρίου 2004 στη Ρώμη, Ιταλία, καλούμενη εφεξής "συμφωνία Μεξικού-Ιταλίας".- Συμφωνία μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Μεγάλου Δουκάτου του Λουξεμβούργου στον τομέα των αεροπορικών μεταφορών, που υπογράφηκε στην πόλη του Μεξικού στις 19 Μαρτίου 1996, καλούμενη εφεξής "συμφωνία Μεξικού-Λουξεμβούργου".- Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Βασιλείου των Κάτω Χωρών, που υπογράφηκε στην πόλη του Μεξικού στις 6 Δεκεμβρίου 1971 και τροποποιήθηκε με τη συμφωνία τροποποίησης της συμφωνίας αεροπορικών μεταφορών, της 6ης Δεκεμβρίου 1971 μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Βασιλείου των Κάτω Χωρών, που συνήφθη με την ανταλλαγή διακοινώσεων στις 24 Αυγούστου 1992 στην πόλη του Μεξικού, καλούμενη εφεξής "συμφωνία Μεξικού-Κάτω Χωρών".- Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης της Δημοκρατίας της Πολωνίας, που υπογράφηκε στην πόλη του Μεξικού στις 11 Οκτωβρίου 1990, καλούμενη εφεξής "συμφωνία Μεξικού-Πολωνίας".- Συμφωνία πολιτικών αεροπορικών μεταφορών μεταξύ των κυβερνήσεων του Μεξικού και της Πορτογαλίας, που υπογράφηκε στη Λισαβόνα στις 22 Οκτωβρίου 1948, καλούμενη εφεξής "συμφωνία Μεξικού-Πορτογαλίας".- Συμφωνία αεροπορικών μεταφορών μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Βασιλείου της Ισπανίας, που υπογράφηκε στην πόλη του Μεξικού στις 21 Νοεμβρίου 1978, καλούμενη εφεξής "συμφωνία Μεξικού-Ισπανίας".- Συμφωνία μεταξύ της κυβέρνησης των Ηνωμένων Πολιτειών του Μεξικού και της κυβέρνησης του Ηνωμένου Βασιλείου της Μεγάλης Βρετανίας και Βόρειας Ιρλανδίας στον τομέα των αεροπορικών υπηρεσιών, που υπογράφηκε στην πόλη του Μεξικού στις 18 Νοεμβρίου 1988, καλούμενη εφεξής "συμφωνία Μεξικού-Ηνωμένου Βασιλείου".β) Συμφωνίες αεροπορικών υπηρεσιών μεταξύ των Ηνωμένων Πολιτειών του Μεξικού και των κρατών μελών τής Ευρωπαϊκής Ένωσης, οι οποίες κατά την ημερομηνία υπογραφής της παρούσας συμφωνίας δεν έχουν τεθεί σε ισχύ.- Συμφωνία αεροπορικών μεταφορών μεταξύ των Ηνωμένων Πολιτειών του Μεξικού και του Βασιλείου της Ισπανίας, που υπογράφηκε στη Μαδρίτη, Ισπανία, στις 8 Απριλίου 2003.--------------------------------------------------ΠΑΡΑΡΤΗΜΑ IIΚΑΤΑΛΟΓΟΣ ΤΩΝ ΑΡΘΡΩΝ ΤΩΝ ΣΥΜΦΩΝΙΩΝ ΠΟΥ ΠΑΡΑΤΙΘΕΝΤΑΙ ΣΤΟ ΠΑΡΑΡΤΗΜΑ I ΚΑΙ ΟΙ ΟΠΟΙΕΣ ΑΝΑΦΕΡΟΝΤΑΙ ΣΤΑ ΑΡΘΡΑ 2 ΚΑΙ 3 ΤΗΣ ΠΑΡΟΥΣΑΣ ΣΥΜΦΩΝΙΑΣα) Καθορισμός από κράτος μέλος:- άρθρο 3 της συμφωνίας Μεξικού-Αυστρίας·- άρθρο 3 της συμφωνίας Μεξικού-Βελγίου·- άρθρο 3 της συμφωνίας Μεξικού-Τσεχικής Δημοκρατίας·- άρθρο 3 της συμφωνίας Μεξικού-Γαλλίας·- άρθρο 3 της συμφωνίας Μεξικού-Γερμανίας·- άρθρο 3 της συμφωνίας Μεξικού-Ιταλίας·- άρθρο 3 της συμφωνίας Μεξικού-Λουξεμβούργου·- άρθρο 3 της συμφωνίας Μεξικού-Κάτω Χωρών·- άρθρο 3 της συμφωνίας Μεξικού-Πολωνίας·- άρθρο II της συμφωνίας Μεξικού-Πορτογαλίας·- άρθρο 3 της συμφωνίας Μεξικού-Ισπανίας·- άρθρο 4 της συμφωνίας Μεξικού-Ηνωμένου Βασιλείου·β) Απόρριψη, ανάκληση, αναστολή


text: ή περιορισμός των αδειών εκμετάλλευσης ή των αδειών τεχνικής φύσεως:- άρθρο 4 της συμφωνίας Μεξικού-Αυστρίας·- άρθρο 5 της συμφωνίας Μεξικού-Βελγίου·- άρθρο 4 της συμφωνίας Μεξικού-Τσεχικής Δημοκρατίας·- άρθρο 4 της συμφωνίας Μεξικού-Γαλλίας·- άρθρο 4 πρώτη πρόταση της συμφωνίας Μεξικού-Γερμανίας·- άρθρο 4 της συμφωνίας Μεξικού-Ιταλίας·- άρθρο 4 της συμφωνίας Μεξικού-Λουξεμβούργου·- άρθρο 4 της συμφωνίας Μεξικού-Κάτω Χωρών·- άρθρο 4 της συμφωνίας Μεξικού-Πολωνίας·- άρθρο VII της συμφωνίας Μεξικού-Πορτογαλίας·- άρθρο 4 της συμφωνίας Μεξικού-Ισπανίας·- άρθρο 5 της συμφωνίας Μεξικού-Ηνωμένου Βασιλείου.γ) Ασφάλεια πτήσεων:- άρθρο 6 της συμφωνίας Μεξικού-Αυστρίας·- άρθρο 7 της συμφωνίας Μεξικού-Βελγίου·- άρθρο 6 της συμφωνίας Μεξικού-Τσεχικής Δημοκρατίας·- άρθρο 6α της συμφωνίας Μεξικού-Γαλλίας·- άρθρο 6α της συμφωνίας Μεξικού-Ιταλίας·- άρθρο 6 της συμφωνίας Μεξικού-Λουξεμβούργου·- άρθρο 6 της συμφωνίας Μεξικού-Κάτω Χωρών·- άρθρο V της συμφωνίας Μεξικού-Πορτογαλίας·- άρθρο 8 της συμφωνίας Μεξικού-Ηνωμένου Βασιλείου.--------------------------------------------------ΠΑΡΑΡΤΗΜΑ IIIΚΑΤΑΛΟΓΟΣ ΑΛΛΩΝ ΧΩΡΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 ΤΗΣ ΠΑΡΟΥΣΑΣ ΣΥΜΦΩΝΙΑΣα) Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·β) Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·γ) Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·δ) Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας περί αεροπορικών μεταφορών).--------------------------------------------------


text:
 Avis juridique important
 |
 22003D0404
 2003/404/ΕΚ: Απόφαση αριθ. 1/2003 του Συμβουλίου Υπουργών ΑΚΕ-ΕΚ, της 16ης Μαΐου 2003, σχετικά με την προσχώρηση της Λαϊκής Δημοκρατίας του Ανατολικού Τιμόρ στη συμφωνία εταιρικής σχέσης ΑΚΕ-ΕΚ
 Επίσημη Εφημερίδα αριθ. L 141 της 07/06/2003 σ. 0025 - 0025
 Απόφαση αριθ. 1/2003 του Συμβουλίου Υπουργών ΑΚΕ-ΕΚτης 16ης Μαΐου 2003σχετικά με την προσχώρηση της Λαϊκής Δημοκρατίας του Ανατολικού Τιμόρ στη συμφωνία εταιρικής σχέσης ΑΚΕ-ΕΚ(2003/404/ΕΚ)ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ,Έχοντας υπόψη τη συμφωνία εταιρικής σχέσης ΑΚΕ-ΕΚ, που υπεγράφη στο Κοτονού στις 23 Ιουνίου 2000, και ιδίως το άρθρο 94 παράγραφος 1,Εκτιμώντας τα ακόλουθα:(1) Η Λαϊκή Δημοκρατία του Ανατολικού Τιμόρ έχει υποβάλει αίτηση προσχώρησης στη συμφωνία εταιρικής σχέσης ΑΚΕ-ΕΚ, σύμφωνα με το άρθρο 94 παράγραφος 1 αυτής.(2) Το Ανατολικό Τιμόρ πληροί τις προϋποθέσεις συμμετοχής που ορίζονται στο άρθρο 94 παράγραφος 1 της συμφωνίας, και η αίτηση προσχώρησής του πρέπει να εγκριθεί,ΑΠΟΦΑΣΙΖΕΙ:Άρθρο 1Η προσχώρηση της Λαϊκής Δημοκρατίας του Ανατολικού Τιμόρ στη συμφωνία εταιρικής σχέσης ΑΚΕ-ΕΚ εγκρίνεται.Άρθρο 2Η συμμετοχή του Ανατολικού Τιμόρ στην παρούσα συμφωνία υπόκειται στην προσωρινή ρύθμιση σύμφωνα με την οποία το Ανατολικό Τιμόρ τυγχάνει της χρηματοδοτικής ενίσχυσης από την Κοινότητα προς όφελος των κρατών ΑΚΕ, σύμφωνα με το άρθρο 3 στοιχείο β) (στήριξη της περιφερειακής συνεργασίας και ολοκλήρωσης) του εν ισχύι χρηματοδοτικού πρωτοκόλλου που περιλαμβάνεται στο παράρτημα I της συμφωνίας, για τη χρονική περίοδο 2000-2005.Άρθρο 3Τα άρθρα 1 και 5 του παραρτήματος VI της συμφωνίας πρέπει να τροποποιηθούν με προσθήκη του Ανατολικού Τιμόρ στους καταλόγους των λιγότερο ανεπτυγμένων κρατών ΑΚΕ και των νησιωτικών κρατών ΑΚΕ.Άρθρο 4Η προσχώρηση του Ανατολικού Τιμόρ στη συμφωνία αρχίζει να ισχύει την πρώτη ημέρα του δεύτερου μήνα που έπεται της ημέρας κατάθεσης της πράξης προσχώρησής του.Βρυξέλλες, 16 Μαΐου 2003.Για το Συμβούλιο Υπουργών ΑΚΕ-ΕΚΟ ΠρόεδροςSerge Rialuth Vohor


text:
 Avis juridique important
 |
 22001D0094
 Απόφαση της Μεικτής Επιτροπής του ΕΟΧ αριθ. 94/2001, της 13ης Ιουλίου 2001, για τροποποίηση του παραρτήματος XIII (Μεταφορές) της συμφωνίας ΕΟΧ
 Επίσημη Εφημερίδα αριθ. L 251 της 20/09/2001 σ. 0021 - 0021
 Απόφαση της Μεικτής Επιτροπής του ΕΟΧαριθ. 94/2001της 13ης Ιουλίου 2001για τροποποίηση του παραρτήματος XIII (Μεταφορές) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XIII της συμφωνίας τροποποιήθηκε από την απόφαση αριθ. 75/2001, της Μεικτής Επιτροπής του ΕΟΧ της 19ης Ιουνίου 2001(1).(2) Πρέπει να ενσωματωθεί στη συμφωνία η οδηγία 2001/9/ΕΚ της Επιτροπής, της 12ης Φεβρουαρίου 2001, για την προσαρμογή στην τεχνική πρόοδο της οδηγίας 96/96/ΕΚ του Συμβουλίου για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκινήτων οχημάτων και των ρυμουλκουμένων τους(2).(3) Πρέπει να ενσωματωθεί στη συμφωνία η οδηγία 2001/11/ΕΚ της Επιτροπής, της 14ης Φεβρουαρίου 2001, για την προσαρμογή στην τεχνική πρόοδο της οδηγίας 96/96/ΕΚ του Συμβουλίου για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκινήτων οχημάτων και των ρυμουλκουμένων τους(3),ΑΠΟΦΑΣΙΖΕΙ:Άρθρο 1Στο σημείο 16α μετά την πρώτη περίπτωση (οδηγία 96/96/ΕΚ του Συμβουλίου) του παραρτήματος XIII της συμφωνίας, προστίθενται οι ακόλουθες περιπτώσεις: "- 32001 L 0009: Οδηγία 2001/9/ΕΚ της Επιτροπής, της 12ης Φεβρουαρίου 2001 (ΕΕ L 48 της 17.2.2001, σ. 18),- 32001 L 0011: Οδηγία 2001/11/ΕΚ της Επιτροπής, της 14ης Φεβρουαρίου 2001 (ΕΕ L 48 της 17.2.2001, σ. 20)."Άρθρο 2Τα κείμενα των οδηγιών 2001/9/ΕΚ και 2001/11/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει στις 14 Ιουλίου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 13 Ιουλίου 2001.Για τη Μεικτή Επιτροπή του ΕΟΧΟ ΠρόεδροςE. Bull(1) ΕΕ L 238 της 6.9.2001, σ. 24.(2) ΕΕ L 48 της 17.2.2001, σ. 18.(3) ΕΕ L 48 της 17.2.2001, σ. 20.(4) Δεν αναφέρονται συνταγματικές απαιτήσεις.